text:
Monday, 30 March 2009
Galai Wa Nga Ai Jinghpaw Wunpawng Hkalup Hpung Woi Masa
Tsaban 21 a Buga Hpung Sasana hpe myit wa ai shaloi, Ningbaw ningla ni a sat lawat hte byin nga ai hta hkan nna, buga hpung woi masa hpe naw jahta mayu ai. Jinghpaw Wunpawng hpung shingwang kata Hkalup Hpung, Kathawlik, Shanglawt, Ingalikan (Anglican) kaga Evangelical hte Fundamental ni yawng hta shingdu labau masa loi bung nga ai.
Mungdan kata dinghku majan garai nbyin yang na mabyin; Mungdan kata dinghku majan nsin sin ai ten na mabyin; Simsa lam la ngut ai hpang na htoi pru wa ai ramma ni a ningmu ni gaw shada matut hkat timung, myit mang sumru ai lam shai la nga sai.
Dinghku Majan
Mungdan Dinghku majan garai nbtin shi yang, Hpung kata hta, Rev. Dr. Lahtaw Gum Se tsun ai, "laika hpaji jawng ni law law hpaw nna tinang madu laika sharin, hkai sun hte galaw sha lam hta hkindu matsun prut ai zawn lani hte lani hka jaw nna bran wa ai hkai nmai hpa, Wunpawng sha ni a gam maka tsawm htap wa ai masa", Hkam kaja lam tsi rung ni, matut mahkai lam ni dai aten e sak hkrung wa ai ni mu kau dat na masai.
Mungdan dinghku majan kata du shang wa ai hte rau, jawng ni nnga mat sai, mare kahtawng ni dumbri dumbra rai mat nna, n gaw htawt, dinghku masha shamat, lam mahkrai di, tsi hte jum nlu sha, shangai wa ai ni ngai zawn kaji hkak hkak, hpaji nlu sharin rai sai. Mare kaba de nga ai ni, yi sa lekmat lang, porter hkan na nkam nna hprawng, dinghku kata dap lum hkra nlu yup ai shaning law law rai nna, ana ahkya amyu myu hte gasat hkat nga ra ai majaw, asak hpe lahpaw hte hkayawp da ai hpa rai nga sai. Dai aten hta, woi awn la na masha, kanu kawa tai ya ai wa nnga ai zawn buga ni shara mi kaw mare de dat, htawt mat wa, bai shara mi kaw de, nat kau ya re ai gaw, ndai laika ka nga ai BUM SIN WA pyi dum nta shamat, myen hprawng hprawng nna nta kaw n yup ai prat hti pyi ndang sai.
Bai mare kaba kaw nga ai shaloi gaw, uphkang ai ni nga ai shara shagu hkan, mawdaw kaw nna yu nna lam hkawm, lagaw leng, dumsu leng hpa leng mi jawn jawn yu nna lagaw hku hkawm ra ai shara hkrai rai nga ai. Lagaw leng jawn ai ni gaw ginshang daram tsaw ai kaw kawa tawng nda ban di pat da ai lam hta gum nna lai ra ai hpe hkrum hkra sai ni yawng adum nga na sha re. Grau nna Jinghpaw mung daw hta law la nga ai. Myitkyina mare hte ya na Nawngnang chyum jawng lapran pyi Dap Kawng hku nga yang, shara manga kaw yu hkawm ra nga ai.Raitim, dai ni na ramma ni dai lam tsun dan yang mau mwi hkai hkai ai she shadu nga na masai.
Buga Hpung a Amu
Buga Hpung hku nna gaw, dai zawn dumbri dumbra rai hkawm nga ai ni hpe gawan lu ai shara gawan, ndu lu ai shara ndu, Danai, Dabyi, ga de gaw byin wa ai amyu mi rai hpung mung n gun nmai dat, tara hkaw sharin achyin hkawm yang mung rawt malan tara shadu ya re ai majaw, sha kawan zinlum ai kaw aten ram ram ma sai rai nga ai. Gawan sara ni du yang kabu ai gaw hkum tsun sa, anhte 1990 hkan hkawm ai Campaign gaw buga masha ni hpe kabu shangun ai, myi prwi katsut ai hku pyi chye na kau dam ni ai. Anhte du ai kaw lamu kasa ni du ai hpa hkap tau hkalum la nga ma ai.
Simsa Lam a Shingnip
Mungdan simsa lam lu ai hpang ndum shamyi hkawm sa loi mat ai, lagaw leng, mawdaw jawn ai kaw nna gaw n yu hkawm ra ai hte hpawn, buga hpung ni hpe yu jahproi dat ai shaloi, sun hkyen da ai nhkraw shi yang nat da ai zawn, gara kaw na kaning di hpang na pyi yak mat sai. Raitim, hpung sara ni gaw zinlum ai ladat hpe sha lang nna rau hpawng de, poi galaw, Campaign hkawm, zuphpawng sha-ang nna zuphpawng hpawng rai nna zinlum nga ma ai. Poi galaw shagu masha n sharam ai du dung nna alum ahkum hte n gun kaba madun dan lu ai hpe ngai shingran amu nga nngai.
Chyum jawng maga yu dat yang, nawku woi awn na shara law law nga ai majaw, buga du wa yang nawku atsawm wa woi awn zinlum lu na matu mahkawn music, chyum laika Ningpawt ninghpawng laika kaw nna Shingran laika du hkra hpe shachyen ya nna gara shara kaw gaw gara laika hti nna woi awn ngu ai hku sharin achyin ya dat sai. Chyum jawng ngut Sara tai nna, mang makoi ai kaw yup kyu hpyi mahkawn, nlung nnan sha ai kaw Hkristmas mahkawn rai woi awn ai ni mung nga ma ai. Shaning ladaw [10] ning laman hta shaning shagu jawng yu ai masha ram ram law nga ai, sara galaw ai ni galaw ai zawn, n galaw ai ni mung tinang du ai shara kaw nhtoi tai nna nlaw htum, dinghku kata na sarama hte Sundayschool sha gaw wa woi lu sai rai nga ai.
Ya dai ni na aten hta gaw, simsa lam la ai hpang tsang (10) awng wa ai ni, chyum jawng bai sa, buga de du wa nna wa woi awn wa ai shaloi, hkaw tsun ai lam, sharin achyin shapan ai lam hta, tsawra zinlum ai hku sha nrai, masha kaga ni hte lahpa shingdaw nna hkaw tsun wa sai, myit mang wa sai. Rai yang chyum jawng kaw shacyen ya dat ai Karai masa hte sha nram wa ai hpe mu wa sai. Dai majaw hpaji hpungjat mayu wa, jawng matut lung ra wa sai rai nga ai. Dai majaw, chyum jawng lung ai ni gaw jawng matut lung na lakang ninggam tawk dat ya ai zawn rai nga ai. Chyum jawng awng pru ai law tim, buga kaw amu gun ai masha nlaw wa na lam ni bai byin pru wa sai.
Maigan de jawng matut lung na nga nna dakan ai ni law kaw na nkau mi sa lu ai zawn nkau mi hta yak hkak ai shada nbung nga ai. Maigan jawng sa lung ai ni mung, chyum masa hte sak hkrung lam hpe yu chyoi la ai shai wa sai. Bai wa nna buga kaw ap nawng gun hpai na matu grai myit tsang wa nga ma ai. Jawng lung ai ten jinghku pai hkra de na ni lam amyu myu hku madi shadaw nna sen tsa kaba ma hkam sharin la ai gaw, buga du wa nna laning mi tup hta mun lam sha lu ai shara kaw jawng lung arang bai htang la na prat tup galaw tim nmai byin nga ai. Dai hta n ga, mi kaw na galaw nga sai buga sara ni hte ningmu nbung ai lam, ta gindun yak ai lam ni mung nga nga ai. Dai majaw law malawng maigan de tinang madu shakut nna du ai ni bai nwa hkraw mat ma ai.
Buga kata kaw mung, matut mahkai lawan wa ai, rawt jat mayu ai hte awngdang mayu ai lam amyu myu ni byin nga ai. Dai majaw, hpaji hta nrai zinlum ai hku woi awn ai buga hpung ni gaw nawku nsa ai masha law wa na lam ni nga ai. Sinlum ai lam hta mung jinghku masa, hku hkau masa ni law nga ai. Wenyi sak hkrung lam zinlum na loi yak nga ai. Buga nkau mi gaw sara hpe hku hkau la ai majaw, jinghku masa hku myi man tau nna nawku sa ai zawn re ai mung nga ai. Ngai du hkawm ai shara hkan san yu ai, dai ni gaw nawku nsa yang gara hku ngu yang sara wa anhte a myi man nmu yang, bai san na ra ai nga nna sa ai mung hkrum ga ai. Sara ni mani hpa tsun lu yang buga masha ni grai pyaw nna grau hkau wa ai.
Ya lahta na kapik kapawk ngu tsun ai daw ni gaw kadun ai hku tsun yang, ban masum lai wa nga ai anhte a buga mabyin labau leng kadun hpe shadawn yu ai ningren (Pe-dan)rai nga ai. Buga hpung hpe woi awn nga ai sara ni gaw ndai masum hpe naw hkrum nga ma ai. Raitim, mungakan hta dai ni hpa byin nga ai hpe gaw nau wa nhkawn ai masa ni nga ai. Ramma ni nawku jawng de nlaw wa ai, kaga hkan sa hkawm nga ai, sharin hpawng amyu myu hkan lung hkawm nga ai hpe gaw gara hku tsi la na, woi awn la na ngu ai hpe da sang naw myit ra nga ai. Buga kata sharin hpawng kaji kajaw galaw yu, kaga buga hpung ni hte gayau nna tang du ai hku galaw yu. Raitim, masha shagu gaw jai lang mai ai hpaji lam madun ai hpe ra nga sai. Yangon ga kaw Summit Parkview zawn re ai Hotel hkan, gawk shap nna maigan ni woi awn nga ai nawku jawng mung ramma hkrai sha rai nga ai. Madu nawku jawng de mung ndu yang ra ra nga nna, laban shani jawng lahkawng masum hkan alu sa bang nna Karai mungdan bau nga ai ni law law rai wa sai rai nga ai. Laiwa sai (8) ning hkan dinghku hkan hpung sara hpan amyu myu hpe shaga nna Wenyi lam shakung shakyang la ai dinghku ni mung law law re, tinang madu nawku jawng hta shat nhkru ai ni rai nga ai.
Yak la wa sai Buga hpung a shamu shamawt lam ni hpe bai myit yu ra ai daw gaw ya rai sai, dai kata kaw gara hku jasat sa wa na gaw kung kyang ai sara ni a woi awn jasat ai (Vision)ra nan ra nga sai nrai ni? Sinna mungdan ni hkan mung, nawku hpung hpe galai jashai ding yang rai tim, masha a myit hta zaw! nga hkam sha pyaw hkra nlu woi awn wa masai. Mission-shaped church, fresh expression, Organic church nga myu hku woi awn nga masai. Ya hpang jahtum gaw "Missional Church" ngu ai ladat rai nna, shawng na gabaw ni hkan e tsun sai hte maren, Tsaban 21 a Buga hpung sasana ladat, ngu ai rai nga ai. Ndai gaw woi awng ai ningbaw ni hta grai madung ai. Ningbaw ngu ai hta, chyum jawng lung sai hkrai nre, buga hpung a kam sham ai hpung masha ni a tang du ai shamu shamawt lam rai nga ai. Nawku hpung gaw, dai zawn re ai ni hpe, karum ya na hte madi shadaw n gun jaw karum shingtau ya na lam rai nga ai. Ndai lam tsun yang, buga hpung kaw, lit hkam law law tawn da ai htung mung anhte lu ga ai. Dai lithkam ni hta madung na kun, structure ngu ai uphkang masa hkrang hpe manu shadan na kun, kam sham ai masha shagu wang lu wang lang hkaw tsun na ahkang jaw ai ladat rai na kun ngu ai gaw atsawm sha chye da ra nga ai.
Dai majaw, Tsaban 21 a Buga Sasana woi awn ladat hta ningbaw ni a shara gaw anhte a buga htunghkring hta shamyet nna jasat ra ai lam mung Karai masa hku mu lu na re majaw tau hkrau hkyen lajang mat wa ra sai hpe shawng shachyen ya dat mayu ai law.
(Madu mahkrawn: Hpung sara ni nta mari ra na kun, mari yang mung sara wa dai buga kaw si hkra galaw sana ngu ai lachyum bai pru, n mari yang mung nta pyi nlu ai sara bai rai).
Mungdan kata dinghku majan garai nbyin yang na mabyin; Mungdan kata dinghku majan nsin sin ai ten na mabyin; Simsa lam la ngut ai hpang na htoi pru wa ai ramma ni a ningmu ni gaw shada matut hkat timung, myit mang sumru ai lam shai la nga sai.
Dinghku Majan
Mungdan Dinghku majan garai nbtin shi yang, Hpung kata hta, Rev. Dr. Lahtaw Gum Se tsun ai, "laika hpaji jawng ni law law hpaw nna tinang madu laika sharin, hkai sun hte galaw sha lam hta hkindu matsun prut ai zawn lani hte lani hka jaw nna bran wa ai hkai nmai hpa, Wunpawng sha ni a gam maka tsawm htap wa ai masa", Hkam kaja lam tsi rung ni, matut mahkai lam ni dai aten e sak hkrung wa ai ni mu kau dat na masai.
Mungdan dinghku majan kata du shang wa ai hte rau, jawng ni nnga mat sai, mare kahtawng ni dumbri dumbra rai mat nna, n gaw htawt, dinghku masha shamat, lam mahkrai di, tsi hte jum nlu sha, shangai wa ai ni ngai zawn kaji hkak hkak, hpaji nlu sharin rai sai. Mare kaba de nga ai ni, yi sa lekmat lang, porter hkan na nkam nna hprawng, dinghku kata dap lum hkra nlu yup ai shaning law law rai nna, ana ahkya amyu myu hte gasat hkat nga ra ai majaw, asak hpe lahpaw hte hkayawp da ai hpa rai nga sai. Dai aten hta, woi awn la na masha, kanu kawa tai ya ai wa nnga ai zawn buga ni shara mi kaw mare de dat, htawt mat wa, bai shara mi kaw de, nat kau ya re ai gaw, ndai laika ka nga ai BUM SIN WA pyi dum nta shamat, myen hprawng hprawng nna nta kaw n yup ai prat hti pyi ndang sai.
Bai mare kaba kaw nga ai shaloi gaw, uphkang ai ni nga ai shara shagu hkan, mawdaw kaw nna yu nna lam hkawm, lagaw leng, dumsu leng hpa leng mi jawn jawn yu nna lagaw hku hkawm ra ai shara hkrai rai nga ai. Lagaw leng jawn ai ni gaw ginshang daram tsaw ai kaw kawa tawng nda ban di pat da ai lam hta gum nna lai ra ai hpe hkrum hkra sai ni yawng adum nga na sha re. Grau nna Jinghpaw mung daw hta law la nga ai. Myitkyina mare hte ya na Nawngnang chyum jawng lapran pyi Dap Kawng hku nga yang, shara manga kaw yu hkawm ra nga ai.Raitim, dai ni na ramma ni dai lam tsun dan yang mau mwi hkai hkai ai she shadu nga na masai.
Buga Hpung a Amu
Buga Hpung hku nna gaw, dai zawn dumbri dumbra rai hkawm nga ai ni hpe gawan lu ai shara gawan, ndu lu ai shara ndu, Danai, Dabyi, ga de gaw byin wa ai amyu mi rai hpung mung n gun nmai dat, tara hkaw sharin achyin hkawm yang mung rawt malan tara shadu ya re ai majaw, sha kawan zinlum ai kaw aten ram ram ma sai rai nga ai. Gawan sara ni du yang kabu ai gaw hkum tsun sa, anhte 1990 hkan hkawm ai Campaign gaw buga masha ni hpe kabu shangun ai, myi prwi katsut ai hku pyi chye na kau dam ni ai. Anhte du ai kaw lamu kasa ni du ai hpa hkap tau hkalum la nga ma ai.
Simsa Lam a Shingnip
Mungdan simsa lam lu ai hpang ndum shamyi hkawm sa loi mat ai, lagaw leng, mawdaw jawn ai kaw nna gaw n yu hkawm ra ai hte hpawn, buga hpung ni hpe yu jahproi dat ai shaloi, sun hkyen da ai nhkraw shi yang nat da ai zawn, gara kaw na kaning di hpang na pyi yak mat sai. Raitim, hpung sara ni gaw zinlum ai ladat hpe sha lang nna rau hpawng de, poi galaw, Campaign hkawm, zuphpawng sha-ang nna zuphpawng hpawng rai nna zinlum nga ma ai. Poi galaw shagu masha n sharam ai du dung nna alum ahkum hte n gun kaba madun dan lu ai hpe ngai shingran amu nga nngai.
Chyum jawng maga yu dat yang, nawku woi awn na shara law law nga ai majaw, buga du wa yang nawku atsawm wa woi awn zinlum lu na matu mahkawn music, chyum laika Ningpawt ninghpawng laika kaw nna Shingran laika du hkra hpe shachyen ya nna gara shara kaw gaw gara laika hti nna woi awn ngu ai hku sharin achyin ya dat sai. Chyum jawng ngut Sara tai nna, mang makoi ai kaw yup kyu hpyi mahkawn, nlung nnan sha ai kaw Hkristmas mahkawn rai woi awn ai ni mung nga ma ai. Shaning ladaw [10] ning laman hta shaning shagu jawng yu ai masha ram ram law nga ai, sara galaw ai ni galaw ai zawn, n galaw ai ni mung tinang du ai shara kaw nhtoi tai nna nlaw htum, dinghku kata na sarama hte Sundayschool sha gaw wa woi lu sai rai nga ai.
Ya dai ni na aten hta gaw, simsa lam la ai hpang tsang (10) awng wa ai ni, chyum jawng bai sa, buga de du wa nna wa woi awn wa ai shaloi, hkaw tsun ai lam, sharin achyin shapan ai lam hta, tsawra zinlum ai hku sha nrai, masha kaga ni hte lahpa shingdaw nna hkaw tsun wa sai, myit mang wa sai. Rai yang chyum jawng kaw shacyen ya dat ai Karai masa hte sha nram wa ai hpe mu wa sai. Dai majaw hpaji hpungjat mayu wa, jawng matut lung ra wa sai rai nga ai. Dai majaw, chyum jawng lung ai ni gaw jawng matut lung na lakang ninggam tawk dat ya ai zawn rai nga ai. Chyum jawng awng pru ai law tim, buga kaw amu gun ai masha nlaw wa na lam ni bai byin pru wa sai.
Maigan de jawng matut lung na nga nna dakan ai ni law kaw na nkau mi sa lu ai zawn nkau mi hta yak hkak ai shada nbung nga ai. Maigan jawng sa lung ai ni mung, chyum masa hte sak hkrung lam hpe yu chyoi la ai shai wa sai. Bai wa nna buga kaw ap nawng gun hpai na matu grai myit tsang wa nga ma ai. Jawng lung ai ten jinghku pai hkra de na ni lam amyu myu hku madi shadaw nna sen tsa kaba ma hkam sharin la ai gaw, buga du wa nna laning mi tup hta mun lam sha lu ai shara kaw jawng lung arang bai htang la na prat tup galaw tim nmai byin nga ai. Dai hta n ga, mi kaw na galaw nga sai buga sara ni hte ningmu nbung ai lam, ta gindun yak ai lam ni mung nga nga ai. Dai majaw law malawng maigan de tinang madu shakut nna du ai ni bai nwa hkraw mat ma ai.
Buga kata kaw mung, matut mahkai lawan wa ai, rawt jat mayu ai hte awngdang mayu ai lam amyu myu ni byin nga ai. Dai majaw, hpaji hta nrai zinlum ai hku woi awn ai buga hpung ni gaw nawku nsa ai masha law wa na lam ni nga ai. Sinlum ai lam hta mung jinghku masa, hku hkau masa ni law nga ai. Wenyi sak hkrung lam zinlum na loi yak nga ai. Buga nkau mi gaw sara hpe hku hkau la ai majaw, jinghku masa hku myi man tau nna nawku sa ai zawn re ai mung nga ai. Ngai du hkawm ai shara hkan san yu ai, dai ni gaw nawku nsa yang gara hku ngu yang sara wa anhte a myi man nmu yang, bai san na ra ai nga nna sa ai mung hkrum ga ai. Sara ni mani hpa tsun lu yang buga masha ni grai pyaw nna grau hkau wa ai.
Ya lahta na kapik kapawk ngu tsun ai daw ni gaw kadun ai hku tsun yang, ban masum lai wa nga ai anhte a buga mabyin labau leng kadun hpe shadawn yu ai ningren (Pe-dan)rai nga ai. Buga hpung hpe woi awn nga ai sara ni gaw ndai masum hpe naw hkrum nga ma ai. Raitim, mungakan hta dai ni hpa byin nga ai hpe gaw nau wa nhkawn ai masa ni nga ai. Ramma ni nawku jawng de nlaw wa ai, kaga hkan sa hkawm nga ai, sharin hpawng amyu myu hkan lung hkawm nga ai hpe gaw gara hku tsi la na, woi awn la na ngu ai hpe da sang naw myit ra nga ai. Buga kata sharin hpawng kaji kajaw galaw yu, kaga buga hpung ni hte gayau nna tang du ai hku galaw yu. Raitim, masha shagu gaw jai lang mai ai hpaji lam madun ai hpe ra nga sai. Yangon ga kaw Summit Parkview zawn re ai Hotel hkan, gawk shap nna maigan ni woi awn nga ai nawku jawng mung ramma hkrai sha rai nga ai. Madu nawku jawng de mung ndu yang ra ra nga nna, laban shani jawng lahkawng masum hkan alu sa bang nna Karai mungdan bau nga ai ni law law rai wa sai rai nga ai. Laiwa sai (8) ning hkan dinghku hkan hpung sara hpan amyu myu hpe shaga nna Wenyi lam shakung shakyang la ai dinghku ni mung law law re, tinang madu nawku jawng hta shat nhkru ai ni rai nga ai.
Yak la wa sai Buga hpung a shamu shamawt lam ni hpe bai myit yu ra ai daw gaw ya rai sai, dai kata kaw gara hku jasat sa wa na gaw kung kyang ai sara ni a woi awn jasat ai (Vision)ra nan ra nga sai nrai ni? Sinna mungdan ni hkan mung, nawku hpung hpe galai jashai ding yang rai tim, masha a myit hta zaw! nga hkam sha pyaw hkra nlu woi awn wa masai. Mission-shaped church, fresh expression, Organic church nga myu hku woi awn nga masai. Ya hpang jahtum gaw "Missional Church" ngu ai ladat rai nna, shawng na gabaw ni hkan e tsun sai hte maren, Tsaban 21 a Buga hpung sasana ladat, ngu ai rai nga ai. Ndai gaw woi awng ai ningbaw ni hta grai madung ai. Ningbaw ngu ai hta, chyum jawng lung sai hkrai nre, buga hpung a kam sham ai hpung masha ni a tang du ai shamu shamawt lam rai nga ai. Nawku hpung gaw, dai zawn re ai ni hpe, karum ya na hte madi shadaw n gun jaw karum shingtau ya na lam rai nga ai. Ndai lam tsun yang, buga hpung kaw, lit hkam law law tawn da ai htung mung anhte lu ga ai. Dai lithkam ni hta madung na kun, structure ngu ai uphkang masa hkrang hpe manu shadan na kun, kam sham ai masha shagu wang lu wang lang hkaw tsun na ahkang jaw ai ladat rai na kun ngu ai gaw atsawm sha chye da ra nga ai.
Dai majaw, Tsaban 21 a Buga Sasana woi awn ladat hta ningbaw ni a shara gaw anhte a buga htunghkring hta shamyet nna jasat ra ai lam mung Karai masa hku mu lu na re majaw tau hkrau hkyen lajang mat wa ra sai hpe shawng shachyen ya dat mayu ai law.
(Madu mahkrawn: Hpung sara ni nta mari ra na kun, mari yang mung sara wa dai buga kaw si hkra galaw sana ngu ai lachyum bai pru, n mari yang mung nta pyi nlu ai sara bai rai).
Wednesday, 25 March 2009
Tsaba 21 a Buga Sasana Ladat II
Buga Hpung a Sasana Galaw ai Lai Ladat
Tsaban 21 a Buga hpung sasana ladat gaw, Tsaban langai aten hta galaw ai sasana lai ladat (Apostolic movement) hpe kasi la nna galaw ai lam rai nga ai. Kam sham ai masha ajet shagu gaw sakse hkum ni tai na, kaga masha ni hpe sakse hkam ai hku nna sasana galaw na, dai sakse hkam ai lam gaw, tengman ai Madu a lam sha nrai, dai madu hpe hkap la kam sham sai kam sham masha ni a a sak hkrung ai lam manawt dingsawt ni, si mani ai hte tsawra kanawn mazum ai lam, gam jaw gam ya ai hte matsan dum lama ai lam ni dan dawng wa ai hte hkristan ngu ai ni a asak hkrung shamu shamawt ai lam dai nan sakse hkam ai sasana rai nga ai. Dai majaw hkristan hkum dingdek gaw sasana galaw ai marai hkum ni re, ngu ai lam hpe hkrang shapraw sa wa ra na lam rai nga ai.
Tsaban 21 kaw nga nga ai shinggyim wuhpung wuhpawng ni hta byin nga ai daw hka lam gaw, shawng na hte nbung shai la nga ai. Kaga hte gayau kaya asak nkam hkrung wa ai, tinang chyu nga mayu ai, tinang langai a ra ai hpe manu shadan ai, htingbu ni hte kanawn na malai tinang hte sat lawat bung ai ni hte lata kanawn ai, asak pang garan nna group byin wa ai, hpa lap lu manang, ga sa manang rai nna myit mang hkrum ai manang ni hte sha kanawn ai, madang utsang garan wa ai, lu galaw, lu sa, lu sha ai ni hte sha rau lu rau sa amu bawng ai ni byin wa ai. Sara ni nga yang sara ni hkrum, hpungtau ni hkrum, La ni hkrum, Num ni hkrum, kayau na grai yak hkak mat wa ai. Kadai kade e mung garan dat ai nrai, dai hku shi hkrai shi byin wa ai gaw Tsaban 21 a byin nga ai laru, tung nga ai hka, ahpawt nga ai nbung, ja nga ai jan, htu nga ai marang rai nga ai. Kadai mung koi yen nlu rai nga ai. Dai majaw Hkristan sak hkrung lam gaw chyum laika na hte shai wa, tsan wa nga ai majaw, npawt nhpang lai ladat hpe bai nhtang yu nna hkrang dagraw la ra sai rai nga mali ai law
Buga hpung a sasana ngu dat ai shaloi, yawng dawdan nna jawm galaw ai sasana ginra hpe shingran mu na loi ai. Raitim, htingbu kaw nga ai ni hpe galaw ra ai lam gaw ndum shamyi rai nga ai. Dai majaw, kam sham ai ni hkum dingdek sakse hkam ai sak hkrung lam gaw ra ahkyak dik ai hkristan malen (balen) rai nga sai. Kam sham ai masha ni hta hpan law law nga ai. Masha kaga hpe sakse hkam dan chye ai ni nga ai zawn, nchye ai ni mung nga ai. Dai majaw Buga hpung gaw shani shana sharin achyin ai lam, shalet jahprang ai lam, lam madun ya ai lam, shakung jahpan ai hte, sakse hkam lu ai ni hpe n gun jaw karum ya ai lam hpe ja ja galaw ra na rai nga ai.
Sasana ngu ai hta, tinang a nawku jawng, buga hpung de sa wa na matu yaw shada ai nrai, masha shagu dai tengman ai Karai a magam bungli hta dinghpring ai hku Karai Kasang a mungdan hpe gara hku daw jau na, ngu ai gaw ahkyak nga mali ai. KBC mungkan hta Karai Kasang a mungdan hpe gara hku galaw maden nga ga ta? Kaning re ai hpe ngu na, gara hku hkan galaw ra na nga nna mung san mai nga ai. Karai Kasang a mungdan gaw myi hte mu lu ai lam nga ai zawn, nmu lu ai lam ni mung lawm nga ai. Tengman ding hpring ai lam, tsawra hkungga ai lam, manu shadan hkat ai lam hte karum shingtau shamai shatsai, hkrang shaw jaw lu jaw sha re ai wuhpung wuhpawng, manang wa lu la na akyu hpe tinang a matu zawn, machyi nga ai wa hpe shalan shabran na hte wenyi hta matsan mayan rai nga ai ni, bawngdung htawng rawng ai ni, kaw si hpang gara ai ni, myiman nlu ai ni hpe matsan dum karum ya ai lam lawm nga ai. Dik nna nlu karum ai hta akyu hpyi ya ra nga ai law.
Buga madang hku nna shawng myit jasat hpang na gaw, sharin achyin ya na hte kungkyang ai buga hpung masha ni hpe ni nawn ai shara kaw sasana nhpan jung nna sun chye hpang, yi hkyen hpang ai zawn galaw mat wa na lam rai nga ai. Dai zawn galaw ai lam shagu hta Buga hpung sara ni gaw hkan n gun jaw madi shadaw karum shingtau na hte ra nga ai magup sumhpa hpe mung myit sharawt lam shingyan gran nna awngdang wa hkra shakut shaja lawm ra na rai nga ai. Buga hpung sara ni gaw, hpung masha ni a akyu hpyi shaga ai kaw sha aten shama ai nrai, sharin achyin ai hte sansana hta baw bang ai lam nga ra na rai nga ai. Hpung sara ni gaw sari lu re hte maren, sari maga nna lanyan hkawn dan ai nre sha, buga hpung hta sharin ai lam, kam sham ai masha langai hkrai Wenyi n gun lu hkra karum ya ai lam, madi shadaw tau ya ai lam hte sharin shakrai jahkawn shakra ai amu hpe mung a galaw nga ra na rai nga ai.
Sari hpe yu nna sumraw buhpun nna shingkang dat hkawm nga yang gaw, Yesu tsun ai Hparashe ni hpe zawn ngu bai tsun na rai nga ai. Hparashe ni gaw hpung masha ni jaw ai sha nna tara shadik nga ma ai majaw, Yesu kachyi mi muk n gun jaw ai lam nnga ai. Dai ni na hkristan ni hta dai hku nrai, Kam sham ai hta ngang kang ai masha law law pru wa na hpe ari ahpri shakut nna sharin achyin lam madun nga ra na ga ai.
Buga a sasana gaw sakse hkam hkawm ai hte gaw nngut shi nga ai, woi awn na ni a kung kyang ai machye machyang hte zai ladat ni mung naw shaw bang lawm ra nga ai majaw hpang na lang hta, Buga sasana ladat ningbaw ni a zai hpaji lam hpe bai jawm myit yu ra na ga ai.
Tuesday, 11 November 2008
Tsa ban 21 Na Sinna Mung Hkristan Ni a Shingnip Shingna
Tsa ban law law wa 98% Hkrsitan tai nga sai England mungdan gaw lai wa sai 1970 jan, Mungkan majan II wai ai hpang kaw nna gaw ginhtawng ta na hka shi kasha hkam sha ai zawn nawku sa masha lani hte lani hprut hprut yawm yawm rai nna nawku hpung ni hta n gun yawm hpang wa sai gaw ya dai ni tsaban 21 de raitim nhkring ai yawm ding yang rai taw nga ai.
Raitim mungkan a man hta gaw, Hkristan mungdan she rai ga ai nga nna kajai gumhkawng shakut nga ma ai. Kaja wa mung shara shagu ngu na wa nawku jawng ni hkrik hkrik hkam hkam tu dung jawng nga ai majaw tsun na zawn gaw rai nga ai. England mungdan kaw 2008 ning hta sagawn lu ai jahpan hku nga yang, nawku jawng 7 hta na manga gaw kade wa nna ai chyinghka la kau ra na madang de du nga sai nga ma ai. Hkristan ni nawku sa ai madang mung 30% nga ai kaw na 12% gaw laning mi hta kalang mi sha nawku jawng de du lu ai nga ma ai. Dai majaw shang wa ai alu gumhpraw hte sasana galaw na hkum tsun sa, jai lang ra ai sara shabrai, dingla shabrai, nawku jawng gram shabrai, nawku jawng kata na galaw ra ai akyik a kawk kawn hkawt a matu jai nlaw wa ai majaw, nawku jawng ni hta chyinghka la kau ra ai madang de du wa na rai sai.
Asuya hku nna gaw Hkristan mungdan re ngu ai hte maren, nawku jawng ni hpe dut sha na, krawm mat na nra ai hta n ga, htunghkring zawn manu dan la ai wut dek nta ni, hkrang ni hpe jahten shamat kau na ndawng nga ma ai majaw, gram lajang na jarik jaga pyi naw htuk ya na hku bawngban dangrang hkat nga ma ai. Asuya kata mu gun salang ni mung, nawku nsa ai sha nrai, Karai lam myit nlawm ai ni law wa ai a majaw mung 'We don't do God' nga nna ningdang ga tsun nga ma ai.
Ndai zawn kata lam sai lam n gun yawm wa nga ai kaw mungdan shara shagu de na du wa ai bu htawt masha (postmigrate) ni mung nsam hkum hpan hkum du zup bang wa ai hte asuya gaw sari makawp madang n shayawm ta gindun la ra ai lit mung lu nga ma ai. Raitim, hprap hprap du shang wa nga ai bu htawt masha ni gaw hpaji nkung ai, a ga nhkum ai hte kanawn mazum nhkrum mai nga ai majaw mungdan madu ni ram ram myit shuk wa nga masai. Maga mi hku nna yu dat ai shaloi gaw, hprap hprak du wa ai maigan bu htawt masha law malawng wa Hkristan makam masham mung law nga ai majaw, England mungdan hta Hkristan madang n yawm ai ngu na zawn mung gaw rai nga malu ai.
Madu mungdan ni ndang nla bau nga ai nawku jawng gaw maigan masha ni du wa nna bau lawm dat ai majaw asak bai hkrung wa ai nawku jawng nga ai zawn, shan hpraw hkrai nawku ai jawng ni gaw ran rau sha asak hkrung nga sai rai nga ai. Raitim, yak hkak ai lam gaw kaga nrai, maigan masha ni law wa ai hte maren bungli galaw masha ra ai hta jan wa ai majaw bungli nlu ai manghkang bai ginchya nang wa sai, hpaga yumga lam ndi nda byin wa ai, ru di mungdan masha law law wa kaga mungdan ni de sen kaba wan hku nna tam bram sha hkawm mat sai rai nga ai. Dai majaw maigan jawngma jawng lung shara jep joi ai lam, bungli shajan galaw ai jawngma jep jen ai lam shani shana kamawng nga ai majaw, maigan jawngma law law wa yup mang kaja mu hkra nmai yup ai shana ni law wa sai majaw madu buga de bai nhtang wa mat ai ni grai law wa nga sai. Jinghpaw ni kaw mung nlaw nla sha raitim, buga de she grau manu na re nga nna wa mat ai masha lani hte lani law jat wa ai hte, bai du sa wa na masha ni Visa nlu mai wa ai mabyin ni a majaw hpaw da ai nawku hpung kanawn mazum lam mung kaba wa na lam mi nmu lu nga ai.
Hkristan makam masham woi awn nga ai ni gaw, ndai zawn re ai prat hpat wat, kai htum de nkap kai lang de nkap re ai Minority (Eastern Europe, Asia, Africa, Latin America hte kaga amyu kaji ni) hte shanhpraw ni kayau nga ai community hta kaning re ai sasana ladat wa lang yu na kun nga nna mung baw nu hkraw nga ma ai. Chye myit sai ni mung lam amyu myu myit shapraw ya nga ma ai. Ndai ten hta sasana hpe madung dat ai nawku hpung (Missional Church) hpe mung lachyum amyu myu shapraw nna jai lang magang wa nga masai. KBC hku nna gaw kade nna ai Sister Church nga nna woi hpaw masai. Ndai lahkawng kanoi bung ai zawn raitim, kaja wa gaw ladat hte concept gaw nbung la nga ai. Sister Church masing gaw, n gun ja ai buga hpung ni 2,3 pawng nna kaga shara langai mi kaw buga hpung langai mi byin pru wa hkra sasana galaw ai lam rai nga ai. Ndai Missional Church ngu ai gaw nsam, aga, htunghkring nbung ai wuhpung wuhpawng kaw Karai Kasang a hpung ngu ai hpe ladat amyu myu hte de da lu na lam rai nga malu ai. Chyum masa hku yu ga nga yang gaw 1. Yeruslem (amyu bung aga bung htunghkring bung ai kata), 2. Yuda mungdaw (aga gayau, htunghkring gayau tinang mungdan kata), 3. Samari ginwang (amyu nbung, aga nbung mungdan langai), 4. Mungkan chyam hkra (aga nbung amyu nbung htunghkring nbung ginra mungdan nbung). Ndai Missional Church gaw Samari Sasana hte loi bung nga ai.
Ndai missional Church gaw sasana galaw ai san san nrai, shinggyim hpawng kata kaw jum zawn, ninghtoi zawn shum lum nna community hpe Karai Kasang a ra sharawng ai amu hta shanglawm wa hkra ladat shaw woi awn lu na ginjang rai nga ai. Maga mi hku gaw Coptic Ordodox zawn ganoi byin ai. Amyu ginhka nmai, htunghkring hte aga hpe mung shareng ya ra ai. Ndai bungli awngdang na matu gaw woi awn na ni a kyang lailen hte galaw lu ai woi awn atsam kaba nga ra ai majaw, Karai Kasang a lam hte woi awn ladat lahkawng hpe hkut hkut nai nai chye chyang kunghpan ai ni sha nawku hpung nnan ndai hpe gaw da lu na lam pru wa ai.
Maga mi hku nna gaw, hpaji chye ai hte sha nrai, kyang lailen kup ai sha mung nmai, byin nga ai tsaban 21 a shingnip shingna hpe mung chye na hkawn hkrang ra ai. Jak shata shagan prat, shiga hte nsen a ka-up sha ai mang hkang, sut hte nga pra madang nbung ai shingwang, hpaji hte ningmu hkum ai dap dabang kaw Karai Kasang a hpung de na gaw ladat ngang zai mung kung kyang yang she byin wa lu na lam rai nga ai.
Dai majaw, Karai Kasang a mungga sak se hkam na gaw chyum laika lu ai hte nngut, akyu hpyi chye ai hte mung nngut, sum nung ai hte mung nngut, Karai Kasang gaw ndai aten ndai shara kaw hpa baw hpe galaw shangun mayu nga ai hpe chye lu na lu ai Na San ai hte, dai amu hpe gara hku awngdang hkra galaw ra ai hpe mu lu ai atsam hkum ai Myi San ni ra nga ai hpe nyet kau nlu hkra jaw teng wa nga ai law.
Ya aten hta England mungdan e ramma daw ni law law wa, nawku htung langai mi hpe mung nhkan nang ai sak hkrung jawng ai law wa nga ma ai. Asak 13-29 lapran na jawngma latsa na 40 gaw, gara nawku htunghkring hpe mung myit nlawm ma ai da. latsa na 15 gaw Hkristan re nga nna yin la ma ai raitim nawku sa ai masha 3% sha re da. Kaga Islam hte Hindus amyu baw hpan law law naw nga ai. Du na ten hta ndai Hkrsitan mungdan ni hpa byin wa na gaw ndai ramma ni a sak hkrung lam hta yu nna trak sawn mai nga ai majaw, Tsaban 21 na Sinna mungdan nkau mi hta nawku jawng sa ai Hkristan gaw hti dang sha rai wa na kun law, ngu shingran mu let htawm hpang na madu mungdan a htunghkring nawku hpung hpe ya kaw nna gara hku sharin shaga woi awn sa wa na hpe ja ja jawm myit sa wa ra na sai nrai ni.
Raitim mungkan a man hta gaw, Hkristan mungdan she rai ga ai nga nna kajai gumhkawng shakut nga ma ai. Kaja wa mung shara shagu ngu na wa nawku jawng ni hkrik hkrik hkam hkam tu dung jawng nga ai majaw tsun na zawn gaw rai nga ai. England mungdan kaw 2008 ning hta sagawn lu ai jahpan hku nga yang, nawku jawng 7 hta na manga gaw kade wa nna ai chyinghka la kau ra na madang de du nga sai nga ma ai. Hkristan ni nawku sa ai madang mung 30% nga ai kaw na 12% gaw laning mi hta kalang mi sha nawku jawng de du lu ai nga ma ai. Dai majaw shang wa ai alu gumhpraw hte sasana galaw na hkum tsun sa, jai lang ra ai sara shabrai, dingla shabrai, nawku jawng gram shabrai, nawku jawng kata na galaw ra ai akyik a kawk kawn hkawt a matu jai nlaw wa ai majaw, nawku jawng ni hta chyinghka la kau ra ai madang de du wa na rai sai.
Asuya hku nna gaw Hkristan mungdan re ngu ai hte maren, nawku jawng ni hpe dut sha na, krawm mat na nra ai hta n ga, htunghkring zawn manu dan la ai wut dek nta ni, hkrang ni hpe jahten shamat kau na ndawng nga ma ai majaw, gram lajang na jarik jaga pyi naw htuk ya na hku bawngban dangrang hkat nga ma ai. Asuya kata mu gun salang ni mung, nawku nsa ai sha nrai, Karai lam myit nlawm ai ni law wa ai a majaw mung 'We don't do God' nga nna ningdang ga tsun nga ma ai.
Ndai zawn kata lam sai lam n gun yawm wa nga ai kaw mungdan shara shagu de na du wa ai bu htawt masha (postmigrate) ni mung nsam hkum hpan hkum du zup bang wa ai hte asuya gaw sari makawp madang n shayawm ta gindun la ra ai lit mung lu nga ma ai. Raitim, hprap hprap du shang wa nga ai bu htawt masha ni gaw hpaji nkung ai, a ga nhkum ai hte kanawn mazum nhkrum mai nga ai majaw mungdan madu ni ram ram myit shuk wa nga masai. Maga mi hku nna yu dat ai shaloi gaw, hprap hprak du wa ai maigan bu htawt masha law malawng wa Hkristan makam masham mung law nga ai majaw, England mungdan hta Hkristan madang n yawm ai ngu na zawn mung gaw rai nga malu ai.
Madu mungdan ni ndang nla bau nga ai nawku jawng gaw maigan masha ni du wa nna bau lawm dat ai majaw asak bai hkrung wa ai nawku jawng nga ai zawn, shan hpraw hkrai nawku ai jawng ni gaw ran rau sha asak hkrung nga sai rai nga ai. Raitim, yak hkak ai lam gaw kaga nrai, maigan masha ni law wa ai hte maren bungli galaw masha ra ai hta jan wa ai majaw bungli nlu ai manghkang bai ginchya nang wa sai, hpaga yumga lam ndi nda byin wa ai, ru di mungdan masha law law wa kaga mungdan ni de sen kaba wan hku nna tam bram sha hkawm mat sai rai nga ai. Dai majaw maigan jawngma jawng lung shara jep joi ai lam, bungli shajan galaw ai jawngma jep jen ai lam shani shana kamawng nga ai majaw, maigan jawngma law law wa yup mang kaja mu hkra nmai yup ai shana ni law wa sai majaw madu buga de bai nhtang wa mat ai ni grai law wa nga sai. Jinghpaw ni kaw mung nlaw nla sha raitim, buga de she grau manu na re nga nna wa mat ai masha lani hte lani law jat wa ai hte, bai du sa wa na masha ni Visa nlu mai wa ai mabyin ni a majaw hpaw da ai nawku hpung kanawn mazum lam mung kaba wa na lam mi nmu lu nga ai.
Hkristan makam masham woi awn nga ai ni gaw, ndai zawn re ai prat hpat wat, kai htum de nkap kai lang de nkap re ai Minority (Eastern Europe, Asia, Africa, Latin America hte kaga amyu kaji ni) hte shanhpraw ni kayau nga ai community hta kaning re ai sasana ladat wa lang yu na kun nga nna mung baw nu hkraw nga ma ai. Chye myit sai ni mung lam amyu myu myit shapraw ya nga ma ai. Ndai ten hta sasana hpe madung dat ai nawku hpung (Missional Church) hpe mung lachyum amyu myu shapraw nna jai lang magang wa nga masai. KBC hku nna gaw kade nna ai Sister Church nga nna woi hpaw masai. Ndai lahkawng kanoi bung ai zawn raitim, kaja wa gaw ladat hte concept gaw nbung la nga ai. Sister Church masing gaw, n gun ja ai buga hpung ni 2,3 pawng nna kaga shara langai mi kaw buga hpung langai mi byin pru wa hkra sasana galaw ai lam rai nga ai. Ndai Missional Church ngu ai gaw nsam, aga, htunghkring nbung ai wuhpung wuhpawng kaw Karai Kasang a hpung ngu ai hpe ladat amyu myu hte de da lu na lam rai nga malu ai. Chyum masa hku yu ga nga yang gaw 1. Yeruslem (amyu bung aga bung htunghkring bung ai kata), 2. Yuda mungdaw (aga gayau, htunghkring gayau tinang mungdan kata), 3. Samari ginwang (amyu nbung, aga nbung mungdan langai), 4. Mungkan chyam hkra (aga nbung amyu nbung htunghkring nbung ginra mungdan nbung). Ndai Missional Church gaw Samari Sasana hte loi bung nga ai.
Ndai missional Church gaw sasana galaw ai san san nrai, shinggyim hpawng kata kaw jum zawn, ninghtoi zawn shum lum nna community hpe Karai Kasang a ra sharawng ai amu hta shanglawm wa hkra ladat shaw woi awn lu na ginjang rai nga ai. Maga mi hku gaw Coptic Ordodox zawn ganoi byin ai. Amyu ginhka nmai, htunghkring hte aga hpe mung shareng ya ra ai. Ndai bungli awngdang na matu gaw woi awn na ni a kyang lailen hte galaw lu ai woi awn atsam kaba nga ra ai majaw, Karai Kasang a lam hte woi awn ladat lahkawng hpe hkut hkut nai nai chye chyang kunghpan ai ni sha nawku hpung nnan ndai hpe gaw da lu na lam pru wa ai.
Maga mi hku nna gaw, hpaji chye ai hte sha nrai, kyang lailen kup ai sha mung nmai, byin nga ai tsaban 21 a shingnip shingna hpe mung chye na hkawn hkrang ra ai. Jak shata shagan prat, shiga hte nsen a ka-up sha ai mang hkang, sut hte nga pra madang nbung ai shingwang, hpaji hte ningmu hkum ai dap dabang kaw Karai Kasang a hpung de na gaw ladat ngang zai mung kung kyang yang she byin wa lu na lam rai nga ai.
Dai majaw, Karai Kasang a mungga sak se hkam na gaw chyum laika lu ai hte nngut, akyu hpyi chye ai hte mung nngut, sum nung ai hte mung nngut, Karai Kasang gaw ndai aten ndai shara kaw hpa baw hpe galaw shangun mayu nga ai hpe chye lu na lu ai Na San ai hte, dai amu hpe gara hku awngdang hkra galaw ra ai hpe mu lu ai atsam hkum ai Myi San ni ra nga ai hpe nyet kau nlu hkra jaw teng wa nga ai law.
Ya aten hta England mungdan e ramma daw ni law law wa, nawku htung langai mi hpe mung nhkan nang ai sak hkrung jawng ai law wa nga ma ai. Asak 13-29 lapran na jawngma latsa na 40 gaw, gara nawku htunghkring hpe mung myit nlawm ma ai da. latsa na 15 gaw Hkristan re nga nna yin la ma ai raitim nawku sa ai masha 3% sha re da. Kaga Islam hte Hindus amyu baw hpan law law naw nga ai. Du na ten hta ndai Hkrsitan mungdan ni hpa byin wa na gaw ndai ramma ni a sak hkrung lam hta yu nna trak sawn mai nga ai majaw, Tsaban 21 na Sinna mungdan nkau mi hta nawku jawng sa ai Hkristan gaw hti dang sha rai wa na kun law, ngu shingran mu let htawm hpang na madu mungdan a htunghkring nawku hpung hpe ya kaw nna gara hku sharin shaga woi awn sa wa na hpe ja ja jawm myit sa wa ra na sai nrai ni.
Subscribe to: Posts (Atom)


c: text/html

text:
Myitrum manang ni ,mani na matut Hkristmas Ga shagawp bai shagun dat ai yaw.Hkristmas poi ten e anhte KK lawm ya ai hte dingbai dingna n nga angwi apyaw kabu Gara awng dang ai hte shangai wa ai Madu Yesu hpe aten jaw hkalum la lu saga ai.
Raitim, Hkangkai
bum de na myawk kaba gaw shani tup Laja yang de gap bun ,Myawk nsen
shangoi taw
ma ai.Manmaw lam Dawhpum makau Tingjang kahtawng hkaunapa kaw marai 48
shang ai
Helicoper kaba wa hkring nna hpyenla wa sa da ma ai lam shiga mung na lu
ga ai
.
MKA lam wanjak nga ai ;Mali yang kaw na M ni lu lai lung wa magang sai
nga ma ai.LZ e nni nkri kyu hpyi nga ai aten re .Tsaw ra myitrum ai
manag ni ,shawng lam de
kyu grai hpyi garum ga yaw .Daihpawt mung jau jau myawk ngoi bu nga
ai.
JIC++++
Kabu Gara Hkristmas Poi (matut )
Oh-aw!
Anhte Wunpawng sha ni wa,
Hkye hkrang la hkrum ai maka;
Amerikan Sasana,
Hkye Madu a’Mukasa;
Mungga hkap la kam sham jaw,
Hkye hkrang la hkrum sai lu yaw;
Daini Kabu Gara ai,
Hkristmas Poi shabyin sai.
Hkristmas Poi she shabyin tim,
Dinghku majan hkat n zim;
Buga Hkristmas Poi galaw,
Myit gaw hkren nga ai n pyaw;
Yi-i!
Mungshawa myit yawng hte wa,
Majanpa hkrai majen sa;
Iya Share Ninghkring ni ,
Kaningrai she gasat kri;
Tsadan hpe gasat shamyit ,
Atsam loi pa n shagrit ;
Nshung sama gaw n mawng,
Wanhkut bat chyu hkrup nga dawng!
Goi sha –e-e!
Daini Mungkan ting kabu,
Hkye la lam hpe shingran lu;
Shada tsawra myit madun,
Mara dingsa n dinglun;
Matsing da ai raw hkraw kau,
Raitim Tai wa hte n hkau ;
Kaningdi tsaw ra lu na?
Hkye la Madu sharin ya;
“Na hpyen wa hpe tsaw ra u,
Tsawra myit hpe madun su”
Oh!Oh! Sorry law!
Ihpe mara raw ya rit,
Awng Padang she jaw yaw nit,
Shanhte tsadan ni nan rai,
Mara raw ya na n tai;
Majan ndai K’rai majan,
Hpan Karai wa hte tsadan;
Hkye la Madu she du sai,
Tai masing kawn shalawt ai;
Wunpawngsha ni Hale –lu-ya!
Karai Chyeju shakawn na.
Oh!
Tsaw ra Chyurum sha ni yawng,
Kam sham myit she jawm mahkawng;
Hkye hkrang la hkrum ai Ninghtoi,
Kabu Gara Hkristmas Poi;
Katsi numri saiwan rau,
Merry Hkristmas!ngu jahtau;
M’nisum myiman yawng shakram,
Share ni hpe mung salam.
Oh! ya daini,
Hkristmas Mungga jawm magra,
N ngwi n pyaw yawng sim sa;
Tinang myit salum kata,
Ma Yesu hpe sh’ra jaw ya ;
Htani htana hkye la hkrum,
Madat mara amyit rum;
Numhtet ga mahkret dat ai,
Wunpawng Shayi ajet rai…..
*Ndai Hkristmas shakram ga na la ai ni yawng ,Yehowa a awng
sharawng ai ni tai nna,Ngwi Pyaw Simsa ai gaw tut nawng
anga nga malit ga law.Amen.
Shanglawt Tsing
(26.12.2012,5:00AM)

robotstxt: allowed

filter: keep


text:
Jinghpaw Mungdaw Hugawng Pa ginra Lidu lam mayan na mare 2 kawn kahtawng masha ni October praw 8 ya shani e Yuzana Company nga nga ai hpe “ra/n ra” shawa myitra me hta ai hta 98 tsa htam shadang gaw n ra sharawng ai lam ninghkap me shinggyin la lu ai nga chye lu ai.
Hugawng Pa dusat du myeng nam kawn, shingra maka hte magup sumhpa gawnhkang lam masat gaiwang gaw 6,708 s/q miles re lam pyendau ni shara shagu hta noi tawn ai raitim kaja wa nga yang eka sen 4 jan maden la da ai nga ginra buga masha ni tsun ai.
Read more++clickm on link+++Kachin news blog+++


text:
skip to main |
skip to sidebar
Laika ka sara ninghkring kaba Hpau Wung Tang Gun ( Sau Kamai) Madu Yesu hta yup pyaw mat wa sai lam shana dat ai
Dai ni 19/10/2012. 2:00 pm hta Myitkyina, du kahtawng machyu kawnglawk kaw shanu nga ai, Jinghpaw Laika ka Sara ninghkring Hpau WungTang Gun gaw, Modo cycle accident byin nna, Myitkyina tsirung kaw 4:00pm hta madu Yesu hta yup pyaw mat wa sai.Sr. Hpau Wung Tang Gun gaw, Hugawng Danai Awng Lawt mare hta shining10 ning jang Jawng sara galaw ap nawng laiwa sai. Awng Lawt marelapran tsang jawng a Jawng up lit hpe gun hpai lai wa sai. Nawng Nangchyum jawng kaw Jinghpaw laili laika sharin ya ai sara kaba mung rainga ai. Jinghpaw Wunpawng Htung hkring manau hte seng ai slg. langaimung rai nga ai. Jinghpaw mungkan hta Amying ninghkawt amyu myu htelaika ka ai mying gumhkawng ai Laika ka sara kaba mung langai mi rainga ai.Jinghpaw Wunpawng myu sha ni a matu akyu jaw ya ai hte kasi la mai aikahpu kawa langai mi nnga mat wa ai rai nga ai.Shana dat aiSr. Hpau Wun Tanggun a Jawng MaNwawt Naw Awng


text:
Hugawng gaw laiwa sai bat hta online kaw nna USA de n gaw htawt ang mat wa sai myusha hpa awn ni hpe shaga hkrup ai,Laiwa sai KDO Malaysia hpe zinlum lai mat ai ning baw usa Chyang hkaw ahyung,Tangbau Kam li,Slg Adeegwa,Sara Labya la seng,sara Rev: Yawba ni hte hkrum byin ai.
Sara TB Kam li hte Adee Gwa yan hte shaga hkrup yang Karai kasang gaw an hte KDO,KRC mugun ni yawng hpe USA de nan sha ang nga ai,Magam bungli lama myi matsun ang sam ai nga jahta hkrup ai hku re,
Ngai hu gawng bai sagawn dat yu yang KDO,KRC hpe nnan hpang ai kaw nna dai ni du hkra magam gun ai myusha ning baw yawng gaw USA mungdan de n gaw htawt ang ai hpe mu lu ai.Mau hpa re.Ong Lahpai ngai sha Denmark mung dan de ang nga ai.Gadai wa gara de ang ai gaw hpang de chye lu na lam nga ai.


text:
Myenmung shanglawt lu ai shani kaw nna U Nu gaw hkringmang daju byin wa sai. Kade nna ai laman, Wunpawng Myusha ni rawt jat wa ai gaw makam masham lam hta npawt nhpang rai nga ai hpe mu chye ya ai majaw ladat amyu myu lang nna Christian makam masham lam hpe jahten sharun wa sai. Lani mi na nhtoi hta U Ne Win gaw shi a hpang hkan masha ni hpe hpa majaw KIO rawt malan hpung gaw aten kadun laman kaba rawt jat lawan loi ai kun! nga nna san wu ai. Mahtai:- Shanhte amyu hta kahkyin gumdin lam ngangkang ai majaw re nga ai. Dai kahkyin gumdin lam a npawt nhpang gaw gara kaw rai kun, nga nna matut san wu ai. Mahtai:- Christian makam masham lam hta re, nga ai. Dai shaloi Ne Win gaw pawt ai nsen hte, “Dai makam masham lam hpe n-gun jaw dat mu” nga ai.
Dai hpang kade nna ai laman Myitkyina kaw makam masham lam hta dumbru dumbra byin hpang wa sai. Matut manoi bai na lu ai shiga gaw, Hkalup hpung ni hpe n-gun jaw yang aloi sha hkap hkalum la ya ma ai. Raitim Catholic ni hpe n-gun jaw yang n hkap la hkraw ma ai lam shiga pru wa sai. Dai hpang kahtawng shagu hkan church myu langai kaw na myu 2-3 jat bra wa nna dinghku langai kaw na kanu kawa kashu kasha ni gaw nbung ai nawku jawng de kaga ga sa nna dinghku masha ni gaw makam masham lam hta ayai aya byin wa ai hta n-ga, nye a Karai Kasang gaw na a Karai Kasang hta grau kaja ai, nga nna dang rang hkat wa masai. Ndai zawn rai hten run wa ai gaw satan wa a majaw re lam tsun dan yang kadai mung n kam ya ma ai. Shada layung madi nna dang rang hkat ai hpe sha mu wa saga ai.
Ngai gaw htinggaw 14 shanu nga ai Kutkai ginwang, Nawng Heng kahtawng kaw shangai wa ai re. Kahtawng ting nat jaw jau ai ni hkrai rai ga ai. Nta shagu kaw nat myu langai kaw nna myu 4-5 jaw jau ga ai ratim htinggaw langai hte langai kaw jaw jau ai nat amyu n bung ma ai. Kahtawng kaji langai kaw dai daram amyu law ai nat ni hpe jaw jau ma timung, nye a nat gaw na a nat hta grau kaja ai nga nna dang rang hkat ai galoi mung n na yu ai. Shing rai dai nat jaw kahtawng masha ni gaw kahkyin gumdin lam hta ngangkang ai ni rai wa masai. Raitimung dai kahtawng masha ni a prat hta rawt jat ai lam n lu yu ma ai rai nna satan wa gaw shanhte hpe sa jahten sharun ai lam galoi mung n galaw ma ai.
Yehowa Karai Kasang gaw anhte Wunpawng Myusha ni hpe Christian Sasana jahtuk ya ai marang e, hpaji hkaja la lu nhtawm sari sadang mi arawng rai mungkan kaw chyam bra wa lu saga ai. Shing rai satan gaw Wunpawng Myusha ni hpe jahten sharun kau lu na matu mungdan kata kaw mung, maigan hkan e mung ladat myu hkum sumhpa lang nna makam masham lam hta jahten sharun wa sai.
Mabyin masa a shingdu lam hpe hkaja yu ai shaloi satan gaw hpung masha shada shatan hkat na matu mahkrun jahtuk ya ai. Dai hpang ga li ga law byin shangun sai. Makam masham hpung shagu hta Ginjaw lu ai ni hkrai re. Manghkang lama ma byin wa shagu shut dum ai wa gaw seng ang ai shi a Ginjaw de kalang ta tang madun dat sai. Ginjaw kaw na dang rang hkat ai lahkawng maga na masha ni hpe atsawm jep sagawn nna pri nem ai ladat hte hparan ya na malai, maga mi de shanang nna dawdan ya ai marang e, manghkang grau kaba wa sai. Hpang jahtum dai uhpung hta mungdan kata kaw mung, maigan de du nga ai ni hta mung myusha lam yan a kahkyin gumdin lam hta mung hten run wa magang sai.
Raitimung uhpung nkau a uphkang ai policy gaw shara mi kaw manghkang byin nna tang madun ai lam nga wa jang, maga mi de na sumtang hpe kam nna daw dan ya ai ladat n lang ai sha, committee hpaw nna lahkawng maga a mabyin masa hpe atsawm jep sagawn yu nhtawm lapran kaw ading sha tsap let daw dan ya chye ma ai. Shing rai lahkawng maga a manghkang hpe aten dep shading sharai ya lu ma ai rai nna satan a masing gaw Madu Yesu a hpang kaw hkan gunglau ai satan zawn, sum ai mahtai hte hpungdim dat kau ra manu ai.
Uphkang chye ai hpaji ninghkring ni gaw makam masham lam hta sha n rai, mungmasa, hpyen masa, sut masa zawn re ai shada dun hkat nga ai uhpung ni yawng hta asung chye jashawn ma ai rai nna myusha lam yan hta rawt jat maden zinghka wa na lam ningmaw kaba de woi awn sa wa chye ma ai. Shanhte gaw kaning re ai bungli galaw hpang na raitimung Christian makam masham lam hta npawt nhpang tawn nhtawm, Philosophy of Christianity hpaji mung azin ayang hkaja tawn ai ni rai ma ai majaw satan wa sa gunglau na hpe mung tau nna malawm magawm myit tawn chye ma ai. Shing rai shanhte gaw shara hte masa hta hkan nna tengman tara ai lam, kaja ai lam hte htaphtuk ai lam ni hpe jahtuk lang chye ma ai. Hpa majaw nga yang, shara nkau kaw tinang a matu tara sai, kaja sai ngu yang, kaga masha ni a matu n kaja, n tara nga ai. Raitim htaphtuk ai lam gaw kade wa mi n tara, n kaja timung, lahkawng maga a matu htaphtuk nga sai majaw hkap la mai nga ai.
Uphkang chye ai hpaji ninghkring ni gaw makam masham lam hta sha n rai, mungmasa, hpyen masa, sut masa zawn re ai shada dun hkat nga ai uhpung ni yawng hta asung chye jashawn ma ai rai nna myusha lam yan hta rawt jat maden zinghka wa na lam ningmaw kaba de woi awn sa wa chye ma ai. Shanhte gaw kaning re ai bungli galaw hpang na raitimung Christian makam masham lam hta npawt nhpang tawn nhtawm, Philosophy of Christianity hpaji mung azin ayang hkaja tawn ai ni rai ma ai majaw satan wa sa gunglau na hpe mung tau nna malawm magawm myit tawn chye ma ai. Shing rai shanhte gaw shara hte masa hta hkan nna tengman tara ai lam, kaja ai lam hte htaphtuk ai lam ni hpe jahtuk lang chye ma ai. Hpa majaw nga yang, shara nkau kaw tinang a matu tara sai, kaja sai ngu yang, kaga masha ni a matu n kaja, n tara nga ai. Raitim htaphtuk ai lam gaw kade wa mi n tara, n kaja timung, lahkawng maga a matu htaphtuk nga sai majaw hkap la mai nga ai.
Satan wa matut galaw sa wa nga ai masing ni hpe maram yu yang Buddhist hte nat jaw jau ai ni hta lai nna kaga makam masham hpung ni hpe ndum shami shabyawng kau lu na matu shakut nga ai. Ndai masing gaw matse ai ladat hte shadik shatup yu yang awngdang ai mahtai n lu wa ai U Nu a masing malai, sasana hkringmang dap kaw nna si mani ai zai ladat hte kaja na zawn re ai tara lang let n dum shami gunglau la lu na matu rai nga ai. Pri-nem ai hte awngdang lam lu wa na matu KBC npu na hpung shang shada ninghkap hkat shangun ai marang e, satan a yaw shada tawn ai lam gaw adaw achyen awngdang wa magang sai.
Hkungga kamhpa ai nu wa hpu nau ni jawm myit dum nga chyalu rai sai. Satan gaw anhte a kahkyin gumdin lam hpe jahten sharun nga ai majaw shi hpe pawt singdawng mara shagun na kun? Grau pawt magang myit masin hte baw nu hpe grau hkanu wa shangun magang re ai majaw asum maga de shanang wa nna anhte a myusha lam yan hta grau sum machyi wa na sha re. Satan gaw anhte hpe jahten sharun na matu lit nga ai hte maren shadik shatup nga sai. Anhte a lit gaw satan hpe pawt nga na malai, Yehowa shaman ya ai mungdan hpe anhte nan uphkang lu hkra shakut sa wa na matu re. Ndai zawn re ai masing hta makam masham lam a npawt nhpang rai nga ai ginjaw de na uphkang lit hkam ni hte shawng lam de du hkawm nga ai mungchying sha ni a lapran kaw chye na myit tau ya hkat ai lam nga na matu na chying ahkyak ai. Maga de na ni myit tau ya chye timung, kaga maga de ning ra nga ai rai yang, satan a gunglau ai shangwang kaw na lawt lu na matu yak nga chye ai.
Hkungga kamhpa ai nu wa hpu nau ni jawm myit dum nga chyalu rai sai. Satan gaw anhte a kahkyin gumdin lam hpe jahten sharun nga ai majaw shi hpe pawt singdawng mara shagun na kun? Grau pawt magang myit masin hte baw nu hpe grau hkanu wa shangun magang re ai majaw asum maga de shanang wa nna anhte a myusha lam yan hta grau sum machyi wa na sha re. Satan gaw anhte hpe jahten sharun na matu lit nga ai hte maren shadik shatup nga sai. Anhte a lit gaw satan hpe pawt nga na malai, Yehowa shaman ya ai mungdan hpe anhte nan uphkang lu hkra shakut sa wa na matu re. Ndai zawn re ai masing hta makam masham lam a npawt nhpang rai nga ai ginjaw de na uphkang lit hkam ni hte shawng lam de du hkawm nga ai mungchying sha ni a lapran kaw chye na myit tau ya hkat ai lam nga na matu na chying ahkyak ai. Maga de na ni myit tau ya chye timung, kaga maga de ning ra nga ai rai yang, satan a gunglau ai shangwang kaw na lawt lu na matu yak nga chye ai.
Bum lang hkaraw pa layang mare kaba hkan e shanu nga ai nu wa hpu nau ji nban hkum shagu gaw myusha lam yan hta shang lawm apnawng nga ai ni hkrai rai nga sai. Dai n-gun ni gaw dumbru dumbra n byin mat u ga, kahkyin gumdin ai Yehowa a hpyen luksuk tai nhtawm lahkrip ra ra lahkam sa wa ai kaw lawm shajang nga na masai ngu kam dat ai law.
JJ Lum Dau
By: JPKS


text:
Rohingya ni gaw KIO ginra kaw hpyendap wa jung na matu Col. James Lum Dau hte jahkrup ma ai lam ndai laman Youtube kaw pru wa ai hpe jawm mu wa saga ai. Dai lam a mabyin masa gaw lawu kaw sanglang tawn ai hte maren re.
Laning mi daram na mat wa sai lani mi na nhtoi hta shiga dap langai kaw na salang wa gaw shi a nta kaw buga de na Hpung Sara langai du nga ai majaw shana shat ma mi rau sha na matu ngai hpe saw shaga dat ai. Shi a nta kaw du ai shaloi manam marai 7-8 daram hpe mu nngai. Yawng gaw Arakan de na Rohingya ni rai nna, nkau gaw Malaysia kaw nga nna nkau gaw Thai kaw nga ai ni rai ma ai lam shachyen ya ai. Dai Rohingya ni gaw shanhte amyu ni hpe Myen asuya kade zingri sat nat ai lam galu galang tsun dan wa ma ai. Dai zawn re ai a ntsa kaw ngai gaw gara hku hkam la ai lam san wa ma ai.
MAHTAI:- Gen. Ne Win tsun ai hku rai yang, masha myu n bung, htunghking n bung ai Myenmung masha yawng hpe shabyawng kau lu ai hpang yawng gaw myusha langai maga de gale mat na re. Dai shani kaw nna shada ginhka dang rang hkat na lam n nga na sai. Dai shaloi Myenmung gaw ngwi pyaw simsa ai mungdan byin tai wa na re. Dai masing awngdang wa lu na matu hpyen asuya gaw ladat myuhkum sumhpa lang ra na re nga ai. Shing rai hpyen asuya gaw shi yaw shada tawn ai pandung de du wa lu na matu nanhte tsun sanglang dan ai hte maren, ladat myuhkum sumhpa lang wa sai. Lachyum gaw shing re ai yaw shada lam awngdang wa lu na matu nanhte tsun ai hte maren mungmasha ni hpe zingri, sat nat, yi sun hkauna ni zing la ai lam amyu myu galaw nga ma ai.
Maga mi de bai yu ga. Anhte rawtmalan hpung ni hte mungmasha ni hta mung lu ging ai ahkaw ahkang lu wa na matu htap htuk ai masing lang nna ahkyak jawm la na matu anhte yawng a lit re. Rai yang anhte galaw ra ai lit hpe jawm galaw saga ta? Rai n-galaw ga ai. Dai majaw Myen asuya hpe mara shagun nga na malai, tinang a mara hpe hkam la nhtawm gram sharai la na atsam nga ga yang gaw rawt jat wa na ga ai majaw tinang hta lit nga ai hte maren shadik shatup sa wa ra ga ai, ngu tsun nngai.
Dai Rohingya ni gaw KIO ginra kaw shanhte a hpyen hpung tawn na matu ahkaw ahkang n hpyi ma ai. La ma hpyi shawn wa timung, tinang hku nna dai zawn re ai lam jahkrup na matu lit n nga ai. Ndai lam hte seng nna sung sung myit yu ai hpu nau kadai raitimung, lawu na lam ni hpe asan sha mu lu na re. Rohingya ni gaw shanhte hte ningmu n bung ai, makam masham lam n bung ai ni kaw shanhte a hpyendap tawn na matu shara hpyi na n re. Dai majaw Muslim ni tawn da ai policy hpe ninghkap kau nna KIO hpe garum hpyi na lam n nga ai.
Raitim Myen asuya a matu gaw, policy hku n byin mai timung, ta tut hta byin mai hkra galaw la ai masing ni law law nga wa sai hpe jawm mu wa saga ai. Masha nkau a matu gaw policy hpe ahkyak n tawn ai sha, masha langai ngai, shing n rai, media kaw pru wa ai shiga hpe mahtang teng ai, n teng ai hpe n myit yu ai sha kam kau chye ma ai. Shing re ai mabyin masa a majaw Myen asuya gaw sumprat hpe laknak kaba shatai nhtawm mungmasha ni hte rawtmalan hpung shagu ngu na daram hpe dumbru dumbra galaw kau lu nga ma ai.
Grup yin a mabyin masa hpe maram yu yang, rawtmalan hpung ni hte mungmasha ni gaw asuya a ntsa mara amyu myu shagun nga ma ai. Dai zawn re ai ten hta asuya gaw ahkaw ahkang la nna rawtmalan hpung ni hte mung masha ni a ningmu hpe maga ga de shayawng dat lu na matu htaphtuk ai mahkrun tam ra manu ai. Shing rai shaning hku dingsa mat sai nam-up hpe aran shapraw la nhtawm aten dep asung jashawn ma ai hpe jawm mu la saga ai rai.
JJ Lum Dau
BY JPKS


text:
skip to main |
skip to sidebar
ShingDu UShoi KaDai Jum
ShingDu UShoi KaDai Jum [3]
Udi matu tam shamat ai zawn gin sap tsip shanut hpe hpran aran magang
di abrut mat ai zawn byin nga ai myen mung a shaning galu matut manoi
byin hkrum hkra nga ai hpe dai ni du hpa majaw n’mai shazim lu nga ai
kun?mabyin nga ai zawn mahkyen mung nga ai . byin chye ai masa re gaw
galaw ai wa nga nan nga ai hpe yawng chye nga ai tim,kadai galaw ai
ngu ai hpe gaw yawng myit shang sha ai the sagawn chyalu re.
Miwa
Awng San Baw jaw jang myen mung hta n’mai byin ai hpa mung n’nga ai nga
Miwa ni n’gup kaw noi garu mying kaba lai wa ai, prat langai mi ban
langai n’ga,ya dai ni du dai masa hta tsap nga ga ai .Mung chying masat,
tara je yang ai rung,aming duru ahkang aya,lamu ga,sut hpaga lam,arung
arai yawng hpe Awng san baw the kalai kau magang sai. dik dik si ari
hkrum tim Awng san baw jaw jang mai lawt ai.dai ni myen mung masha ni
gaw mare kaba a shingnawm de du mat ma sai hta n’ga,madu ni gaw mare
shing nawm,manam ni gaw mare ka-ang e ning-ngai shajang nga sai. Miwa
ni gaw Sam mung jinghpaw mung,myen mung a lamu ga the dum n’ta bungli
galaw dabang yawng,n’hprang rai,ja maw,lung seng maw,tsi hkung
Tsinan,dusat yam nga yawng hpe Awng sang baw madun n’na kalai madu la
kau sai.dik dik mang hkang byin wa yang pyi miwa shut tim anhte mare
madu n’ta madu ni hpang de tsap n’na kadai n’gwi shaga je yang ai daram
Miwa a ahkang aya gaup dip nga sai.lamu ga mung tam shamat kau rai byin
hkrum hkra nga ai myen mung masha ni gaw n’lu tim lu tim maigan pru she
shaja magang rai nga ai jaw miwa gaw grau kabu magang byin nga ai n’lu
n’lawm re sha gaw kade n’kam n’ja tim miwa lata de dut kau da ra sai
masa kaba hta du shajang nga saga ai.mungchying masha ni gaw Miwa a kaup
sha nga ai hpe n’kam hkam dik tim laknak hpai ai ni hpe hkrit ai jaw
sharang nga ai.
N’dai zawn re matsan n’hkun kata kaw kaning rai sak
hkrung hkra nga na rai ta?Dai ni Thein sein gaw singgu krin kaya
n’su,labu palawng n’kap ai mungkan shing grup n’na [ Maw Hpyi ] hpyi lu
hpyi shahkawm nga ai re.taw labu palawng mung n’kap ai shinggu krin hpa
rai hpyi sha hkawm nga n’ta?Gum san sari pyi ahkayk n’la sai kun? Ngu
san dat yang ,byin ai hpe byin ai hku madun ai re nga bai htan na sha
re.n’dai zawn re matsan n’hkun kaw manghkang kade byin pru tim ahkyak la
je yang gwi na kun?dai myen mung htumpa kaw na n’dung hkrun Miwa maza
kanu a sha zingri hkrum nga ai hta n’ga,Miwa a gumhpraw hka law law a
n’sa kaw sak hkrung tsap nga ai myen Thein sein asuya kaning rai
n’na,Miwa the galaw tawn ai mang hkang law law hpe mai shazim gwi na ta?
Kala
Myen mung shanglawt grai n’lu shi ai kaw n’na,rudi tam tinang amyu a
matu akyu ara hpe yu n’na bungli masing jahkrat galaw chye ai Kala gaw
maji ai[ maji wahku] hta mying gumhkawng ai zawn mai byin yang hka
n’tsin hpe pyi shen n’na lu na daram sawn ai kala gaw Miwa zawn atum apa
ashan azin galau sha ai hku n’re sha, myen mung a laswi lasa,masin
salum sai lam hpe gangwi madu n’chye hkra ahkyak ai ni hpe mayun hkumhpa
jaw,salum jinghpa ushoi dun rai?myen a mying kaba ai ahkyak madung byin
nga ai masha kaba du kaba ni hpe moi moi kaw na ushoi dun gang ashun
tawn sai re dai kaw Aung san su kyi [NLD} mung lawm mat sai jaw dai ni
na ten hta myen Thein sein asuya masu gaw lahkawng maga de hkrit tsang
ra dik ai mahkam hta lu nga ai zawn grup grup de na bawsang the mayak
law law gaw madi shakyin nga ai,ahkyak dik ai aming jaw je yang dat ai
the rau hka kaba hpyi shakyin ai n’gatut hkra masa hpe lede achyaw wawde
achyaw dat rai,n’shan 2 a lapran grup grup madi tawn sai ahparan yak
nga ai .ndai hta 2 brang byin nga ai Myen myu sha ni a makam [Bukda ]the
mung shawa gaw shangun sha hkrum nga ai zawn byin nga ai.N’dai mabyin
hpe yu maram n’na annau ni a lawt lam tam mu wa lu na re,grau ahkyak ai
daw ni hpe matut ka shalen ran kau ran a re jaw matut n’na daw 4 du naw
ka hparan na.
Hkungga ai.
Baren Numraw.


text:
LAI MAI WA SAI 29 NOV 2009 SHANI
Malaysia mungdan e jungda ai Jinghpaw wunpawng dat kasa rung kaw nna woi awn let chye ju dum poi galaw lai wa sai lam chye lu ai.
kyu hpyi shaman ai shat lusha daw sha lamang re lam chye lu ai.
lak lai ai lam gaw yaten magam gun nga ai myu sha ning baw ni kaw nna Hpan Karai hpe chye ju shakawn ai lamang hta sha n ga na moi shawng de magam gun ap nawng laiwa sai hpawan myit su ji nban yawng hpe saw shaga nna masat masa galaw chyeju dum,kumhpa shagrau let angwi apyaw rai ngut kre la lu sai lam chye lu ai.Mung ga hte hpawn rai nna myusha ni shada lam shagu hta arau sha myit hkrum let gaw gap sa wa na lam,ning
baw usa ni hku nna mung ya magam gun nga ai ning baw hte hpa awn ni hpe ya na zawn grau grau awng dang hkra woi galaw gaw gap sa wa ai lam hpe mu lu majaw mung chye ju dum ai la
m tsun shana ai lam chye lu ai.
Ngai hugawng hpe saw shaga ai rai tim magam bungli ten nlu ai majaw nlu du lawm kau dat sai.chyeju dum hpawng kaw nlu du lawm tim KRC hte myusha ni yawng hpe galoi mung myit dum nga nngai lam,bai nna Myusha ni hku nna shagrau ai kum hpa lu hkap la sai lam,KRC hte moikawn ya du ap nawng ai hpa awn ni yawng hpe mung gr
ai chye ju dum ai lam,galoi mung myusha ni a matu kyu hpyi garum madi shadaw ya nga ai lam
chye ju dum shiga shana dat nngai law.
Saw shaga laika
ap nawng laiwa sai hpa awn ni hpe shagrau ai lekmat


text:
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
ေကအုိင္ေအဘိန္းတုိက္ဖ်က္ေရးတပ္ဖြဲ႔ႏွင့္ ဗမာစစ္တပ္တုိက္ပြဲျဖစ္ပြား
Jinghpaw Kasa: Wunpawng Mungdan Shanglawt Asuya Dap Ba (5) npu, Dap Dung (3) Ginra rai nga ai Nguwa Le ngu ai shara kaw KIA Myu Tsaw Share Ninghkring ni hte myen tai hpyen hpung ni March (22) ya shana daw hkying (3:00) ten ram kawn laja lana gap gasat nga ai lam shiga na chye lu ai. KIA Pat Jasan Hpyen Hpung ni kawn BGF ni a Ka-ni yi ni hpe hkan hkyen shamyit ai majaw ya na zawn gap gasat wa ai re lam hpe mung chye lu ai. Wunpawng Mungdan Shanglawt Asuya hte Myen asuya ni majan kaba bai byin wa na masa nga ai lam buga masha ni kawn maram nga ma ai lam hpe mung na chye lu ai. Ya yang myen tai hpyen ni gaw Dap Ba (4) Ginra rai nga ai Sub-State maga hte Wunpawng Mungdan shara shagu de hpyen n gun kaba ni hte bai shamu shamawt nga ai majaw buga masha ni hkrit tsang nga ai lam hpe mung chye lu ai.
Labels: Jinghpaw Mung Shiga


text:
KIO/KIA NINGBAW NINGLA, MUNGCHYING KANU KAWA, NAWKU HPUNG
HPA-AWN NINGLA, LUSU KUMMI MAHKRA NI HPANG DE
GINLAM:- SALAT KATSUT JAHPU KUN? MUNGMASA PENSION KUN?
2012 Ning, Sept. 18-19 jahpawt na lu ai radio shiga hte maren, ndai laman Myen
mungdan kata na mungmasa hta kung kyang ai masha nkau mi gaw, America mungdan de sa
nna, mungmasa pension hkam la ma ai lam, matut manoi shiga na lu ai. Anhte Wunpawng
myu sha ni hta ndai pension hkam la ai kadai mung n lawm ai majaw, yawn na zawn, myit
kaji na zawn hkam sha shajang na ga ai. Raitim masha ni dai zawn mungmasa shabrai hkam
la ai a ntsa, manawn masham ai hku n myit la ga. Shanhte hkam la ai gaw, salat katsut jahpu
sha rai kun! Shing n rai tengman ai mungmasa galaw ai majaw ging dan ai manu jahpu rai na
kun!
Anhte Jinghpaw Wunpawng amyu sha ni gaw, marai langai hkrai arawng lu na matu
mungmasa galaw ai n rai; galaw yang mung wuhpung wuhpawng hku nna galaw nga saga ai.
Ndai bungli gaw, ya aten Hpyen Yen Dabang (IDP) hta lawm nga ai ni hte, dai (IDP) hpe
zinlum n-gun jaw akyu hpyi ya rai let, du na aten hta anhte a matu Karai Kasang kaw
apnawng ai myit jasat rai nga ai. Anhte hpe manu jahpu jaw na wa gaw, maigan mung na ni n
rai; sumsing lamu na Karai Kasang she rai nga ai. Anhte lu la na shabrai gaw, amyu sha
yawng jet ai ahkaw ahkang hpe arau sha hkam la lu na matu rai nga ai.
Ya ten anhte a buga ginra yak hkak ai shara hkan e, shakut shakat rai, n-gaw n wai
shawang myit masa kumla she madun dun rai; ganaw hkawm nga ai jahtawng n htu ai ni
hpe, sadi maja koi yen kau na malai, hkan bawp awlaw lawm ai ni mung nga shajang ai hpe
mu lu ai. Hpa n chye ai ni rai kun ngu yang, buga kanu kawa, masham masham hta Hpung
woi sara, lu su nga mai ai masha, yawng e yu mada kamhpa tawn ai ni du hkra, hkan kataw
nang, hkan gumpye nang, hkan aba nang nga ma ai. Shanhte hpa baw maw lanyet shachyai
nga ai hpe n sawn yu; tinang ginra lawan simsa ra sai ngu ai ningmu chyu; tinang angawk
taw nga ai hpe n mu; jasam wa a lagat ntsin chya ai mahkam de shang kabye du nna, amyu
ting, mungdan ting hpe hka rum de woi di hkrat si na hku she rai wa ai mung nga shajang ai
hpe mu lu nga ga ai.
SADI NA LAM:-
Ndai aten hta anhte a mungmasa hkrunlam hpe kashawt shangun ai masha ni hpe sadi
ra na nhten! Dik nna '88 hpung ni mung, rai la na zawn zawn, anhte a hkrun lam hpe kashawt
shangun na ni rai ma ai nhten! Shanhte gaw maigan mungdan kaw na Myen mungdan de bai
wa nhtawm, mungmasa galaw na shara n lu sai majaw, ganaw hkawm ai ni, shara tam ai ni
she rai ma ai nhten! Dai the maren, anhte amyu sha ni a rudi buga rai nga ai Shanglawt
Mungdan hpe gaw gap ai wuhpung wuhpawng hpe adawt ayai kau na ni she rai ma ai nhten!.
Dai re majaw:-
* Sadi maja let maram masam yu nga ga.
* Anhte a Ginjaw Ginra, Dap jung ai shara ni de shanhte hpe n sa shangun ga.
* Anhte a Dap Up, Hpa-awn ni hte n hkrum shangun ga.
* Ya yang anhte gaw, ram ram kahkyin gumdin nga chyalu rai sai. Shanhte a majaw
ayai aya bai n byin hkra sadi ga.
* Akyu hpyi ai lam hta myit hkrum nga ga law.
Uru Mungnawk


text:
skip to main |
skip to sidebar
Lawt pru mat wa saga,,
Prat
tut. Hpa lam hta mung sadi n-dung ai..,
SATAN man e myi. SIGNATURE..,htu
n-na bungli ga law ai hpe hkum kam. kara sing gawng myi mung shum kam..
KIO.. KIA.. Myen hte Myiwa A-Bawnu mahkam kaw na lawt pru hkra dum
hprang u..UK.. USA.. EU.. hpe sa tsun u.. lu tim n-lu tim lu hkra mung
shakut u.. Kyuhpyi let.. TINANG HKUM TINANG KAKAWP MAGA NA MATU LAK NAK
HTE JA GUMHPRAW garum la na matu sa bawng ban u...,
Myen hte Myiwa na
yang graw gaja ai..,Myen mung EU.. USA.. kaw na lak nak lu hkra shakut
nga ai. MU nga n-ni... ?Dai lak nak gaw, ja htum e..UNFC.. kaga Myu sha
rawt malan ni hpe sha myit ai lak nak sha bai tai na ra ai..,
KIO..,
KIA..., ya .EU.., USA.. Jagum hpraw Myen hpe garum n-na UNFC.., kaga Myu
baw sang ni hpe n-ga rum ai., dai gaw kaga Myu baw sang ni hpe sat ai
lachyum share.., Myen hte Myiwa a- bawnu grai shachyai nga ma ai.., Prat
tup Myen hte Myiwa a-Jawm zingri n-na Jinghpaw Mai dang kaw MUN pyi
krin mat sai..,
UNFC..,hku n-na hpyen masa hta Majan kaba a-matu Myit
hkrum let grai hkyen lajang taw ra nga ai...,UNFC.., Hpyen masa Mung
masa hta Myit hkrum ga hkyin gum ding ai lam kung hpan ai lam, n-nga ai
majaw.. sha ning 50 jan na mat wa ai gaw Mungkan man gaya hpa
re...,
UNFC.. Myu sha baw sang ni gaw.. Myen e Jahka shabra yang Bra mat.
hkyaw jang kya mat ai. Masu jang kam mat ai..,A-ma hte bung mat ai...
Lawt pru mat wa saga,,,.
S Maran


text:
13thsept2012 shanade 3;00-4:00pm
Tokyo mare shinakawa Myen Kangse rung shawng kaw Jinghpaw wunpawng Amyu sha Hpung hte Japan nga gaga munghpawn Myu sha wuhpung Ngun madun lamang hpe galaw ai lam nachye lu ai .
Ndai lamang hta dai ni Jimghpaw Wunpawng Amyu sha. Yawng hpe sat nat,roirip Amyu shamyit Masing Kaba ja hkrat nna Ngun Laba hte Tara Nshang ai shingja lak nak ni Lang nna. Ntara dik mazut dik ai hpyen majan hpaw woi galaw nga ai hpyen palawng raw Theing Seing asuya hpe ,Jinghpaw Mung hte lahta sam mung e majan Baw ai hpe lawan dawm La ma lam hte mung masa rap ra ai lam hpe lawan Bawng ban na,Htawng e rim da ai ni hpe shalawt ya na lam ni hpe Hpyi Shawn Ngun Madun ai lamang hta KNO Japan hte Japan du munghpawn Amyu. Sha yawng 100 jan Sa du Ngun Madun lamang hta Ngun mi Alu rai galaw lai mat Sai lam shiga hpe na chye Lu ga ai matut nna shata shagu praw 13th ya shani shagu Ngun Madun lamang hpe dingyang galaw na re lam hpe mung. na chye Lu ga ai,
By: Tokyo Kachin


text:
Wunpong Hka nan go ni wa sana,
lawu na mabyin ni hpe sawn yu ga...
1.An hte a Awng padang Yehowa Karai Kasang, Karai a Mying ning sang hte Majan baw sai.
2. Dai ni na ten KIO/KIA hpe Madi shadaw ai lam gaw tsaw dik sai,
3.Mung shawa yawng ngu na ram KIO/KIA hpe madi shadaw sai.
4.Naw ku hpung ,uhpung uhpawng yawng ngu na ram madi shadaw sai.
5. Amyu Bawsang hpu nau myu lakung 6 hte Kachin state nga yawng nga pra
law malawng mung myit hkrum madi shadaw sai.
6.Maigan mungdan nga Wunpong sha ni yawng mung KIO/KIA hpe madi shadaw ai,
7.Mai gan nga myu sha uhpung uhpawng, ,KNO,mung masa party ni yawng KIO/KIA hpe
madi shadaw ai,
8.Hpu nau Myen mung nga (taiyintar ) myu bawsang law malawng mung ,Hpyen masa,Mungmasa hku nna KIO/KIA hpe madishadaw ai,
9.Mungkan hta supper power lu ai mungdan USA zawn re mungdan kaba ni pyi KIO/KIA hpe masat masa galaw ya sai,rebel ,kasu kabrawng hpung ngu ai kawn shaw kau sai.
10.Myen mung masa party kaba NLD hte Myen Jawng ma ni mung KIO/KIA a federal mung hkawm hte seng ai hpe madi shadaw ai.yaten na mabyin Ndai zawn madi shadaw lawm nga ai hpe ntsa lam mu lu nga ai re.
yawng hpe gum hpawn nna bai sawn dinglik yu yang KIO/KIA gaw asuya langai rai taw sai hpe mu lu nga ai.
Dai ni dip up chyinglau sha nga ai myen hpyen asuya gaw gadai pyi n madi shadaw ai asuya re.rai tim shi laknak hte up hkang sha nga ai sha re.
Ndai tsadan asuya hpe langdat ganawng gumpye shapyen kau na matu ,,Yawng rau n gun dating let n gun kaba hte kanawng galau kau ga law..
Shaloi she an nau ni Ra ai Wunpawng Hka nan de du sana.....


text:
Ningmu
nsan seng ai myen asuya hte simsa lam jawm tam ai gaw ningsin kata kaw
wa hkawm hkawm nna nyau chyang hpe jawm tam abram masawp hkawm ai hte
bung wa nga ai. Nyau hpe mung nmu, shada da mung nmu hkat re majaw
lahtan shada ahkawk hkat ai lang law wa jang gaw gamu anut hkat ra ai
madang de du wa chyalu sha re.
Tsun mayu ai lachyum gaw Anhte myit mada
ai Federal a ntsa e myen asuya ni a ningmu nsan seng ai. Myen asuya ni
hku nna mungdan ting gap hkat jahkring lu na matu Rawt Malan hpung ni
hpe tang madun ai Frame Work gaw Federal de lahkam mayu ai Frame work
nre. Rawt Malan hpung ni hpe gau ngwi ngwi ginchyum dat shamyit kau mayu
ai Die Walk she re.
Dai majaw myen asuya hte mahtai nlu ai
hkrum jahta lam lang nau law wa jang gaw Anhte npawt mayu tim shanhte
myen ni pawt mayu wa chyalu sha re. Shanhte myen asuya ni jahkrat tawn
ya ai Frame Work (Die Walk) hpe Anhte nhkap la hkraw ai majaw Anhte hpe
a-gajawng sha htim gamu wa jang grau yak wa na re.
Myen asuya hte hkrum jahta ai lam lang
shalaw na malai Laknak lang Rawt Malan taw nga ai myu bawsang ni yawng
jawm pawng ai n-gun kaba wuhpung byin na matu dai hpe shawng shakut ra
sai.
Ningsin htawng kata kaw rawng nga ai
myen asuya gaw ningmu nsan seng ai re majaw gade lang hkrum jahta tim
simsa lam mahtai mu mada wa na malai nhtang de madaw gwi lagut daru rai
mara tam wa na masa nga ai. Grau nna Anhte KIO/KIA ni hpe grai n ju taw
nga ai ten mung re. Thein Sein a maw lanyet masing rai nga ai mungdan
ting gap hkat jahkring masing nmai awngdang hkraw ai majaw KIO/KIA hpe
hpyen kaba madung hku nan masat kau sai ten mung rai nga ai. Maga mi de
mungmasa jahta ga ngu tsun masu nna maga mi de gaw majan kaba a matu
ahkyak ai shara ni hta hpyen man shajin tawn lu htim ganaw gasat taw nga
ai rai nga ai.
Dai majaw Anhte hku nna dawdan shajin tawn ra ai gaw..
(1) Laknak lang Rawt Malan nga Myu Bawsang ni jawm pawng nna n-gun kaba ai Wuhpung langai byin hkra shawng shakut ra sai.
(2) Anhte myit mada ai Federal Munghpawm hkrang hpe shawng ka shajin mat wa na.
(3) Dai Federal Munghpawm hkrang hpe myen asuya hku nna myit hkrum jang she mungdan ting gap hkat jahkring sign htu lu na.
(4)
Dai Federal Munghpawm hkrang hpe myen asuya hku nna nhkap la jang gaw
myen nlawm ai lak san federal Munghpawm hpe gawgap mat wa sana re lam
hpe mungkan de ndau shabra nna jawm shakut mat wa ra sai.
Daini na democracy mungkan gaw ga
shadawn hku tsun ga nga yang myit nhkrum ai Num kasha langai hpe n-gun
hte dip hkung ran la na hkum tsun, n-gun hte shinggyim roirip pyi nmai
ai ten re. Tsun mayu ai lachyum gaw.. Anhte hpe ndai daram dip gamyet
dang sha, sat nat, zing ri zing rat re ai myen amyu asuya hte naw jawm
nga na matu hpyi aput taw nga ai gaw mana bungli she rai sai.
Dai majaw ningsin kata kaw myen asuya
hte nyau chyang jawm tam nga na malai ninghtoi de gale pru mat ai gaw
hta ni hta na ngwi pyaw lam rai na re. Myen asuya hte sha jawm nga
dingsa gaw hkik hkam ai amyu nmai byin ai. Karai Kasang gaw Annau ni hpe
hkik hkam ai amyu byin shangun mayu ai re. Dai majaw laga amyu kaji ni
hpe Annau ni nan woi awn ra sai.
Sau Nan Du
JPKS
Read more »


text:
JIC++readmore++
----------------------------
Laiza de laknak kaba gap bun
May (17) bat Mali
Wunpawng Mungdan Shanglawt Asuya Dap Ba (5) Ginra rai nga ai Laiza Mare de myen tai hpyen ni hpe dai hpawt hkying (4:00am) ram kawn laknak kaba ni hte gap sharu bun nga ai lam shiga na chye lu ai. Myen asuya hpyen hpung ni gaw Gan Dau Yang, Npawn Bum, Nam San Yang Kyu hpyi Bum (2) kaw na mung Laiza maga de laknak kaba ni hte gap sharu bun nga ai re lam, ya ten Du Kaba Dashi La Nan woi awn ai KIA myu tsaw share ninghkring ni kaw myen tai hpyen ni hpe shingla gasat nga ai lam shiga matut na chye lu ai. N dai majan Awng Padang Dip la lu na matu Nu Wa Hpunau Mungchying sha ni yawng akyu ja ja jawm hpyi garum ya na matu shawng lam majan pa kaw na garum hpyi dat ai lam hpe mung na chye lu ai.
--------------------------
May (17) bat Mali
Wunpawng Mungdan Shanglawt Asuya Dap Ba (5) n pu Dung (19) ni a ginra rai nna ya ten myen tai hpyen ni zing da ai Pan Tsun Post kaw KIA myu tsaw share shagan ni hte myen hpyen hpung ni shani shagu ngu na ram gap gasat nga ai lam na chye lu ai. May (16) ya shani mung matut gasat ai hta myen tai hpyen ni gaw Daw Hpum Yang, Hang Kai bum kawn (120mm) laknak kaba ni hte gap garum bun nga ai lam na chye lu ai.
An hte hpang Yehowa Karai Lawm ai re majaw grai wa gaw tsang nra na re.
Kyu hpyi karum nga ga


text:
Myittrum manang ni “Shingran Ai” Ga shagawp shagun dat ai.JIC hkamja lam ningra mat nna, shana de shagu Awng Padang a matu Nawku jawng kaw akyu hpyi hpawng n lu sa lawm mat ai. (6)ya rai mat sai. Tsi tsi hkam la nga ai ten re. Ga shagawp n hprai u ga grai shakut nga nngai. JIC a matu hte Shawnglam share Ninghkring ni a matu akyu hpyi dum mi yaw. Shawnglam de na Myu Tsaw Hpyenla ni kade she hkyiba gawngrun nga masai kun? Shingran dat yu ga. Galai la na masha n nga ai. Shanglawt Tsing hpe galai la na masha mung, garai n shangai sam ai oi.
JIC
Shingran Ai
Ngai tsaw ra amyit lawm ai,
Shawnglam de shingran nngai;
Jahpawt jau jau yup rawt ten,
Kyu shawng hpyi la myit sharen;
Nhku kata laika ka,
Hkuwat makau e dung nga;
Nbung katsi ni shang hprwi,
Bungli Katsi ni sha hpwi;
Kadawnpan s’ma sha mi
,
Bawnu nchyan shaw dat sai;
Shinggan de chyan mada, June marang htu abya;
Goi! M’janpa de shingran nngai, Nye myit ni shawnglam du sai;
June marang madi manyap, Kaduk nhkun hka hkrai pyap;
Myu tsaw Share Ninghkring ni, Yu chyayat zawn nyap madi;
Ntsa de mung n galup, Gangbang e wa shanhte yup;
Nsin nhtoi hpyen makran, K’dai sha mung n sa shalan;
Jigrawng mayen manang tai, Kawa ai pyi n na sai;
Jit gan ji na ten n nga, Kaduk kata ji bang da;
Shat kawsi ai kan kyu kyu, Nta shatgawk myit dum lu;
Nu shadu ai Nai shatmai, Namchyim hpe marit dik ai;
Hpunlum hpalap lu lu taw, Hpalap seng de dum ai yaw;
Magra sha na hpa n nga, Marang dingsi mata sha;
Myu tsaw Brang a Tsaw Myit wa! Hpa hte shadawn lam n nga;
Shinglet hte pyi tsun n dang, Yesu hte rau hkam sharang;
Goi! G’loi wa mi she Simsa na, Tak matu mung n chye wa;
Kaduk k’ta n-gun jaw ga, Shingran hta e tsun kau da;
“Karai Wa bau sin u ga,
Chyeju hte naw sh’kut shaja;
Si shatmai shagun jaw na,
Myu Sh’yi ni hpe wa tsun ya;
Hprawng sha gaw hkum hprawng mat yaw, Nachying kamhpa ga ai law”
Shanglawt Tsing (27.6.2012, 6:00 AM)
:Kadawnpan=Jessamine(စံပံပံပံပယပ္ပ္္ပ္ နး္္း္း္း)


text:
MHH salum sumtang
Kachin National Alliance Party for Democracy
Ngai mu mayu dik ai myu sha rawt malawn wuhpung ningbaw ni a myit hkrum lam hpe ndai lang na “UWSA” pang sang zuphpawng kaw mu lu sai majaw grai kabu ai.
Rawt malan hpung ni ndai zawn myit hkrum mang rum rai nna shakut shaja wa ai hpe anhte KNAPD, MHH hte mung dan kata shinggan nga ai wunpawng sha ni myit yu n-gun lu nga ga ai. Matut nna lahkrip ra ra rai shakut ga, matut nna jawm myit mang ga, yaw shada ai pan dung du wa na sha rai sai.
Kachin National Alliance Party for Democracy gaw Wunpawng mung dan shang lawt asuya woi awn nga ai mung masa lam yan hpe tsep kawp madi shadaw nga ai 2008 ning kata hta tara nshang ai pati langai mung rai nga ai hte maren 2008 ning ningpawt ninghpang ka da tara mung KNAPD a matu tara nshang ai gaw da tara rai nga ai.
Bykapdjinghpaw@gmail.com ( KNAPD )


text:
Myu Tsaw Kasa
--14/9/2016 ya shana Miwa Mung Yinjiang mare Manau wang kaw myen ni masha (2) sat da ai majaw Miwa Balik ni hku nna Yinjiang grupyin na Myen ni hpe hkan rim jep dat yu yang 15/9/2016 ya shani myen hpyenla majing marai (20) hpe lu rim la ai re lam na chye lu ai. Lai wa sai praw 3-14/9/2816 ya laman Myen hpyen ni gaw Miwa mung Ruili Jegau hku nna mung masha hkying lang let Miwa mung de lai bang nga ai re lam, yaw shada lam gaw kIO ginjaw hpe Miwa hkran hku nna htim gasat lu na matu hkyen shajin ai re lam na chye lu ai.


text:
skip to main |
skip to sidebar
Taing Mho Thun Thun Naung Hte Hpung Ni K.I.A Hpe Laja Lana Gasat Na Matu Miwa Asuya Hte Wa Jahkrup, Miwa Ahkang Jaw Dat
Karai Kasang sha nga sai Kamhpa shara( akyu jaja hpyi nga ga law )
ၾကားေနတဲ့ သတင္းက ဗမာတပ္ က ကခ်င္ကို အျပင္းအထန္ ဆက္လက္ထိုးစစ္ဆင္ဖို႔ လုပ္ေနတယ္တဲ့ ။တ႐ုတ္ မွာသြားၿပီး ခြင့္ေတာင္းတာ တ႐ုတ္က ခြင့္ျပဳလိုက္တယ္တဲ့ ။ တ႐ုတ္ျပည္သူ႔ဗမာ ႏိုင္ငံ မွ မပခ တ႐ုတ္ေၾကးကၽြန္ စစ္ေခြးတိုင္းမွဴး ထြန္းထြန္းေႏွာင္ ဦးစီးၿပီး ခြင့္ေတာင္းတာတဲ့။ ကဲ ေနာက္ဆုံးတစ္ေယာက္ပဲက်န္ ခဲ့ေသာ္ လည္း စစ္ေခြးသိန္းသန္းေပါင္းမ်ားစြာကို သတ္ခ်င္ လွ်င္သတ္လို႔ရတယ္ ဆိုတာေတာ့မေမ့ နဲ႔ေပါ့။ မိုက္ဖို႔ မခက္ ေကာင္းဖို႔သာ ခက္တာပါ။ MLH
lai wa sai July 4, 2014 ya shani Miwa Mung "Thin Chung" lai mat wa ai Jing hpaw mung M.P.Hk Dap Lit Hkam Taing Mho "Thun Thun Naung hte Dho Taing Mho lawm, S.Y Hp-G-1 hpung ni gaw Miwa Mung Thin Chung Mare hta Miwa Asuya Salang ni hte zuphpawng sa galaw ai hta K.I.A hpe gasat na matu wa jahkrup ai re lam K.I.A shiga lawk kawn na chye lu ai.
Miwa Asuya hku nna mung myit hkrum ahkang jaw dat sai re lam matut na chye lu ai, Taing Mho Thun Thun Naung hte hpung ni July 6, 2014 ya shani Myitkyina de bai nhtang du wa sai lam shiga na chye lu ai, Dho Taing Mho gaw Pang Wa ginra "Hpri Maw" kaw ngam nga ta nna hpyen majan masing jahkrat nga ai lam na chye lu ai.
July 7, 2014 ya shani Waw Hkyung kaw nna machyu pala wa htaw la ai lam shiga na chye lu ai.
By Myutsaw Kasa Blog


text:
skip to main |
skip to sidebar
Hpakant Ginra KIA Masat (2) Dap Ba, Dap Dung (6) Ginra Kaw Gasat Poi Byin Hpang Sai
Dec 28, 2014 ya shani 4:30pm ten daram hta KIA Masat (2) Dap Ba npu Dap Dung (6) ginra Uru Seng Maw ginra tinang KIA ni a Gwi Chya Post de Myen asuya dap Tat-Ma-(66) npu na Hk-M-Y-(5) dap ni n-gun (60) ram hte Nma Hku maga hku lung wa nna wa htim gasat ai majaw tinang KIA dap dung (6) MHH Dap Dung (2) na Kung (2) ni hte laja lana gasat poi byin ai lam shiga na chye lu ai.
Myen asuya dap ni gaw shana maga 7:00pm ten ram du hkra sinant kaba ni hte naw gap bun nga dingyang re lam shiga matut na chye lu ai, myen asuya dap ni hpyen n-gun bai jat nga ai majaw gasat poi gaw grau laja wa na masa nga ai lam KIA shiga lawk kawn na chye lu ai.
Ndai Gasat poi hta lahkawng maga na si hkala shiga tup hkrak rai nchye lu shi ai.


text:
By: KEO (Kachin Environmental Organization)
“Simsa lam hte nhprang sut”
Mung kan wunpawng hpung “UNEP” hta ka tang madun ai makau grup-yin hte seng ai laika ngau ni hpe hti hkaja yu ai hku nna mung, Myen mung grupyin hte seng ai NGOs wuhpung wuhpawng ni a laika ngau ni hpe mahta nna mung, Myen mung mung chying kasa wuhpung wuhpawng law law a ndau shabra tawn ai laika hte sawk dinglik tawn ai laika lak-chyoi buk ni hpe mahta nna mung “simsa lam hte nhprang sut” ngu ai ga baw hpe ndai laika gadun hte hkawp myit su nu wa kaji kaba yawng hpe tang shana dat lu ga ai law.
“Simsa lam hte n-hprang sut” ngu ai hpe sung sung li li ntsun shi yang, dai ni anhte yawng garu shajang nga ai “Munghpawm Myen mung dan” a lam hpe loi mi naw shawng tsun na ga ai. Myen mung dan hpe yu dat ga nga jang grau ntsun shalawm yang nmai ai gaw anhte Jinghpaw wunpawng mung dan nan rai nga ai. Anhte Jinghpaw Wunpawng mung dan hta Manu dan ai Ja, Lung Seng, hte kaga manu dan nhprang sut amyu myu pru nga ai. Ndai zawn hti ndang ai manu daw dan nlu ai nhprang sut rawng ai mung dan re majaw nseng ang ai kaga mung dan ni mung ndai mung dan hpe tsaw ra let ahpum chyit di nna galoi mung nkam tat kau ma ai. Hpa majaw nga yang manu dan ai nhprang sut gan hpring taw nga ai majaw ndai hpe ten galu naw shaw sha, akrawk sha, shaw sha nmai jang Sinat machyu pala hte jahkrit shama zing tek la rai nna tinang a akyu ara a matu pan dung shadaw kaba tawn da rai nna chying lau sha chye nga ma ai. Dai gaw asan pra tsun ga nga jang Mung maden Myen hpyen ni rai nga ma ai.
Lai wa sai aten hta “ENEP” hte ENA (Report) ni hkan rai tim, nhprang sut hte seng ai hkrat sum lam ni hpe law law lang tang madun wa sai hpe mu lu nga ai. Hkrat sum ai ngu ai lam hta madung gaw nhprang sut htu shaw ai a marang e makau grupyin shingra maka htenza wa ai lam ni law law byin wa ai lam ni rai nga ai. Dai zawn tang madun ai lam ni hta madung madi madun ai lam ni gaw, nhprang sut hpe gadai wa akyu tam a ta ngu ai hpe htawng madun ai lam ni hpe laika lak chyoi law law ni hta ka nna sakse madun ai lam ni hpe mu lu nga ai. “ENEP” hte ENA report ni hkan sha nrai, kaga Myen mung hte seng ai makau grupyin hte nhprang sut gan ni a lam sawk hka-ja nga ai wuhpung wuhpawng ni a tang madun laika ni hkan mung ndai lam hpe adan aleng tsun tawn ai lam ni nga ai ngu tim nshut nga ai.
Kaga ga shadawn langai mi hpe bai gahtap nna tsun ga nga jang “REDD+ Reducing Emission from Deforestations and forest Degradation” (Jinghpaw hku lama wa ga gale ga nga yang, “nam maling jahten sharun ai a marang e byin wa ai maza mala ni hpe shayawm kau nna tsawm htap ai nam maling shabyin shatai lu na”) ngu nna tsun tim grai sawng hkra shut ai lam gaw n-nga na kun ngu kam ai. Ndai lahta kaw e tsun sang lang mat wa ai lam ni gaw mung kan hta kaga mung dan ni hta byin nga ai lam ni hpe madi madun ai lam rai nhtawm, anhte mung dan kata hta e nhprang sut gan a majaw simsa lam n-nga ai hte nhprang sut gan a majaw akyu tam lam nib yin taw nga nna ndai zawn akyu tam lam a majaw simsa lam n-nga ai sha hpyen majan ni grau grau byin wa nna mung dan kata nga ai hpaji machye machyang grai wa kung hpan ai lam n-nga ai mung chying masha ni gaw hpyen majan a majaw sak hkrung lam hte seng ai shim lam mung n-nga rawt jat galu kaba lam mung myi ti shim re ai hkaraw ning hkang hta noi abya nna sak hkrung ra ai lam de chye gale mat wa lu na rai nga ai. Grau nna gaw anhte Jinghpaw mung dan hta pru nga ai nhprang sut gan hte manu dan tsit lali tsawm ai mung dan hpe tsep kaw nkam tat kau ai mung maden Myen hpe asuya a majaw nhprang sut gan ni gaw mung dan hte myu sha ni a shim lam kaw du hkra mang hkang kaba prat ban hte ban hkrum sha nga ai mabyin ni rai nga mali ai.
Dai re majaw mung dan a simsa lam ni gaw, mung masa mang hkang nrap ra ai majaw byin wa ai re ngu tsun mai tim, maga mi hku nna bai sawn dinglik ga nga jang makau grup-yin hte manu dan nhprang sut gan ni a marang e mung mung dan kata simsa ngwi pyaw ai lam hpe gaw gap na matu pat shingdang tawn shangun ai lam langai rai nga ai nhten ngu nna maram masam yu lu nga ai.
Kachin Environmental Organization gaw lai wa sai ten hta Jinghpaw mung mali hka hte nmai hka mazup hta madim kaba dim wa na matu masing kaba jahkrat wa ai lam hte seng nna mung sawk sagawn hte tang madun laika hpe (report) galaw ai lam hta mung madung hku nna shang lawm wa sai wuhpung langai rai nga mali ai.


text:
Ninghtoi;- 18 - 6 - 2011 ya shana, hkying 10:45 pm daram ten hta, Yuzana Co.,Ltd kawn galaw ai Mugawng hka mahkrai sin na matu lung wa ai, Myen Hpyen Dap Hk.M.Y ( 384), (385), (390) ni hpe KIA hpyen hpung ni sa htim gasat lung wa ai shadu nna, Jahtu Zup hpyen dap Hk.L.Y (297) ni shanhte hkrai shada shut nna, gap hkat ai kaw marai (3) si mat ai. Marai (10) jan ram gaw laja lana hkala hkrum ai hte lung wa ai hpyen hpung ni kawn gap dat ai sinat kaba pala (3) daram Yuzana Co.,Ltd wang kata hkan hkrat kapaw nna, Yuzana Company nta ni ram ram hten za mat wa ai. Hkala hkrum ai hpyen la ni hpe n'htoi;- 19 - 6 -2011 ya jahpawt modo hte Myitkyina maga de htaw mat wa sai re lam shiga na lu ga ai.
An myu sha ni akyu grai hpyi ai majaw Karai Kasang Myen hpyen ni hpe myi galau kau ya sai ga re.Matut kyuhpyi shakut nga ga law.


text:
Myitrum manang ni, “Buga Marit N wai” ngu ai Mangai Ga shagawp shagun dat ai yaw. 14.11.2012 manihpawt, Manmaw lam Tinglung lawu, Tinghpra sam kahtawng, Munglai hka kau e yan lung wa ai M hpyenla ni hpe, Du Hpaudaw Naw Tawng woi awn ai KIA hpyen hpung gaw, remote hte kalang mi hkap shakrip dat yang, M hpyenla marai 20 daram nyawp rai sai lam na lu ai. Shagri lau brep mat mu ga;Kyu she hpyi shaja ga lu oi.
JIC
--------------
Buga Marit N wai
Goi! Marit ningtsing lu,
Abum sumshi gu;
Htawngseng Mangaita,
Iya buga wa.
Lanam aten lai,
Shimari marang wai;
Ya ten mam myin sai,
Buga marit ai.
Ugawn Brang hpe dum,
Hkawnji prat salum;
Yinwa kaw gamung,
Jahta lachyum sung.
Ubyit utsa gawn ai,
Ugawn Brang shi hkrai;
Le! Yi ya ka-ang de,
Lahpaw hkum gap ahpre.
Gum sai mam ni du gaw,
Myin sai mam ni si baw;
Ja mam si ni run na tsang,
Ugawn Brang hkrai sha n dang.
Goi! Kahkum kumgyin pu,
Kasha ba ai hkainu;
Shingbai kawyeng garu,
Ubyit uhkring gasu.
Shagawng ja bum tsau,
N-grau grau chyang wau;
Hkruji ni dut du,
Marit ningtsing lu dam nngai oi…….
Shnglawt Tsing
(15.11.2012,1:20AM)


text:
Lani mi gaw la naw shadu hkat na ten gaw du nan du chyalu re. Myen gaw hpyen n’gun jat ai lam matut htu nga ai zawn, shani shagu shara shagu tinang dap ni hpang de jahte tam nga ai zawn, sit gahtep shani wa nga ai re. Annau ni a shara de grau nyi gahtep wa yang gaw annau ni hpai ai sinat majoi hpai nga ai n’re hte madu hkum madu makawp maga ai hku gap nan gap ra chyalu re, dai zawn annau ni hte gasat gala majan bai byin wa yang gaw, shanhte myen asuya ni tara hkungga ai majaw n’gap ai rai tim KIO/KIA ni shawng gap wa ai jaw madu hkum makawp maga ai hku gabaw lang n’na annau ni hpe shamyit majan gaw byin nan naw byin chyalu re. Dai hpe myit hkrit myit tsang nga n’mai sai. Galoi mung myit sharawt tawn ra saga ai.
Masu ai ngu gaw shanhte myen ni matu laknak kaba hku arawng la
hpa langai hku she jai lang nga ai re. Dai re jaw annau ni dai hpe jau kaw na tau lajang kau ra ai. N’dai lang bai gasat wa yang annau ni dang nan dang ra ai, shaloi she mungkan na grau kam wa na re. Myen a n’kaja ai myit jasat gaw jahtum du sawn shadik jahkut tawn ra ai. Ya lang bai htim gasat wa yang annau ni mare kaba ni de si hkam n’na htim gasat shagrawt kau ra ai. Maigan du nga shajang ai myen myu sha yawng Thein Sein hte hpyen asuya hpe madi shadaw nga ma ai re hpe sadi ga. Maigan kaw tim annau hte bawsang ni ran pru ra ai.
Galoi mung n mai kam ai re jaw annau ni si hkam n’na awng padang dip lu hkra shaden kau ra ai. N’dai ten na hkyak hkyak hpyen masa, mung masa hpe yu yang loi galai shai wa lu na n’mu ai. Dai majaw grai sadi maja ai hte myen htu gasat chye ai ladat hpe shawng tau hkrau mayun n’gun dat ra sai. Hpyen man hpe manpa nyi nyi htep htep htu shamawt ra ai hte hka ja hpun hta, si-mai si-mau tam ai ten yawng hpe grup grup sin madi shakyin tawn ra ai. N’dai lang bai hpang jang gaw pawt kaba de shawng dan di kau ra ai. A pawt kaw n’di kau ai bai gasat na mahkyen nga yang n’gasat grau kaja ai. Lachyum pru ai majan byin na n’re.
Galoi mung n mai kam ai re jaw annau ni si hkam n’na awng padang dip lu hkra shaden kau ra ai. N’dai ten na hkyak hkyak hpyen masa, mung masa hpe yu yang loi galai shai wa lu na n’mu ai. Dai majaw grai sadi maja ai hte myen htu gasat chye ai ladat hpe shawng tau hkrau mayun n’gun dat ra sai. Hpyen man hpe manpa nyi nyi htep htep htu shamawt ra ai hte hka ja hpun hta, si-mai si-mau tam ai ten yawng hpe grup grup sin madi shakyin tawn ra ai. N’dai lang bai hpang jang gaw pawt kaba de shawng dan di kau ra ai. A pawt kaw n’di kau ai bai gasat na mahkyen nga yang n’gasat grau kaja ai. Lachyum pru ai majan byin na n’re.
Kalang naw shadum mayu ai. Ahkaw ahkang ra ai tara rapra ai, madu up hkang mungdaw ra ai ngu gaw kadai n’tsun ai madu myit hte galaw hpang wa ai hkrai re. Dai ni Democracy tara galai lu na matu Awng San Su Kyi gaw kade n’shagwi ai madu atsam madu myit hte shakut ai re. Dai ni annau ni lam hta mung, teng Democracy ra, shing gyim ahkaw ahkang teng ra ai wa rai yang hpa majaw langai ngai a saw shaga ai, langai a wan nawn ai naw la ran a ta? Dai daram sat sharu, mungkan e she mying kaba hkra byin nga tim majoi ga laban naw tsun shatsawm masu ai shi mung myen hpyen a ningrum ningtau sha re hpe grau dan len wa sai. Myen hpe grau maigan mungdan ni madi shadaw wa hkra shakut hkawm nga ai sha re. Bai jawngma hpung ni mung maren sha re. Myu kaba masa hta myu sha lam yan hta, annau ni hte n’bung ai hpe ja ja tau yu ra ai. Annau ni hpu nau n’kau mi yak ai hpe myen gaw annau ni hta grau chye ai, ya hkang mung san ngut sai, kade n’na yang hpu nau Kaya zawn Pa-u, Sam zawn re hpunau ni hpang de Thein Sein asuya gaw langai hpang langai garum gahtau jaw ai lam, sai garan ai lam galaw chyalu re. Dai majaw annau ni n’gun kaba langai dat n’na Pangwa zawn re hpe ya jang jang htim gasat zing kau ra sai. Myen hpyen ni gaw annau ni hpe bai gasat na matu hkrit chyawng dik nga ma ai re. Kade kaba tim hpung kraw she re.
Annau ni nan, shawng htim gasat dan ra ai, moi mung manang wa shawng gap jang she gap ngu ai gaw sum ai hte maren re myit n’gun shawng lu ai. Shawng lagaw she mu ai atsam rawng ai.
Hpyi Maw, Gaw Lang, Kum Hpang hpe Miwa mung de dut jaw kau ai hpang annau ni a hpu shawng hpuba Nawlang Gum Ja tsun kau da ai ga hkaw langai mi hpe ngai dai ni du, grai ra ai madi shadaw ai. Hpyi Maw, Gaw Lang, Kum Hpang hpe pyi jaw kau sai annau ni Miwa hpang de yawng kap mat n’na Miwa mung kaw na n’gun la n’na, shanglawt gasat la ga nga ai. Ngai mung myit yu ai. Miwa mung gaw annau ni hte ni dik ai machyu pala kaw na hkawt la loi ai. Bai Miwa ni mung shanhte kata na tara lang ai hte gasat yang yawng garum na re. Annau ni shanglawt lu ai hpang annau ni ra ai tara hte bai mai galai gram shagrin la mai ai re. Ya dai ni tim, ladat kaba tam ra sai. Dingdung Korea zawn re ni hte hting grum kata, kata lam matut yu ra sai. Ba mu wa ya ai n’ba pa dam dam ai wa ngu ai n’byin nu ga. Majan zim ai ten annau ni grau bungli galaw ra ai, sumtang laika law law shadu ai hte ninghkap n’gun law law madun ra ai. Hpyen wa n’dung kaw du jang she gasat ga ngu ai gaw sahka gama tinang hkrai ba si ai baw n’galaw la ga. Si hkam dap nu hpaw n’na hka n’mu ai masha sat dan ra sai.
Hpyi Maw, Gaw Lang, Kum Hpang hpe Miwa mung de dut jaw kau ai hpang annau ni a hpu shawng hpuba Nawlang Gum Ja tsun kau da ai ga hkaw langai mi hpe ngai dai ni du, grai ra ai madi shadaw ai. Hpyi Maw, Gaw Lang, Kum Hpang hpe pyi jaw kau sai annau ni Miwa hpang de yawng kap mat n’na Miwa mung kaw na n’gun la n’na, shanglawt gasat la ga nga ai. Ngai mung myit yu ai. Miwa mung gaw annau ni hte ni dik ai machyu pala kaw na hkawt la loi ai. Bai Miwa ni mung shanhte kata na tara lang ai hte gasat yang yawng garum na re. Annau ni shanglawt lu ai hpang annau ni ra ai tara hte bai mai galai gram shagrin la mai ai re. Ya dai ni tim, ladat kaba tam ra sai. Dingdung Korea zawn re ni hte hting grum kata, kata lam matut yu ra sai. Ba mu wa ya ai n’ba pa dam dam ai wa ngu ai n’byin nu ga. Majan zim ai ten annau ni grau bungli galaw ra ai, sumtang laika law law shadu ai hte ninghkap n’gun law law madun ra ai. Hpyen wa n’dung kaw du jang she gasat ga ngu ai gaw sahka gama tinang hkrai ba si ai baw n’galaw la ga. Si hkam dap nu hpaw n’na hka n’mu ai masha sat dan ra sai.
1- Bungli yingam shang ai ten hte magam lit gunhpai ai ten tsa chyaru nang-hpan malu masha n’mai lu ai. Mu magam shang ai ten lu lai, sha lai yang magam gun kaji kaba yawng hpe ahkyak la ra ai.
2- Ga li ga law, n’htuk n’htak n’mai galaw ai.
3- Lagu lagut, wa lang gale ai, bungli la le ai, n’kang ka ai, bungli hpe n’hkungga n’mai galaw ai.
4- N’se n’sa, kincha lasha, awu asin, sawle sawke, matsa mawa, ngang gayut ai lam koi yen ra ai.
N’dai ni hpe koi nan koi yen yang chyu awngdang rawt jat zinlum galung n’gun lu na re hte annau ni kam sham ai Karai gaw shi hkrai galaw wa na nre, annau ni a kraw kata kaw annau ni hte rau sak hkrung n’na wenyi hte Shi bungli galaw na re. Dai hte maren Madu Yesu gaw baw rai nga ai, Hkum hkrang rai nga ai. Annau ni a hkum hkrang shamu shamawt ai masa mahkrun kaw she Madu gaw awngdang ai kaja ai magam bungli galaw ya lu na re.
2- Ga li ga law, n’htuk n’htak n’mai galaw ai.
3- Lagu lagut, wa lang gale ai, bungli la le ai, n’kang ka ai, bungli hpe n’hkungga n’mai galaw ai.
4- N’se n’sa, kincha lasha, awu asin, sawle sawke, matsa mawa, ngang gayut ai lam koi yen ra ai.
N’dai ni hpe koi nan koi yen yang chyu awngdang rawt jat zinlum galung n’gun lu na re hte annau ni kam sham ai Karai gaw shi hkrai galaw wa na nre, annau ni a kraw kata kaw annau ni hte rau sak hkrung n’na wenyi hte Shi bungli galaw na re. Dai hte maren Madu Yesu gaw baw rai nga ai, Hkum hkrang rai nga ai. Annau ni a hkum hkrang shamu shamawt ai masa mahkrun kaw she Madu gaw awngdang ai kaja ai magam bungli galaw ya lu na re.
Karai Kasang hpe teng myit mu myit hkut ap yu u. Madu hte rau sak hkrung yu u. Madu hpe teng kam sham n’na sadi jaw yu u. Myidi shim ap yu u. N’gup tsun yang loi ai daram ta tut mung galaw u. Madu gaw nang hte rau, na shan kata na sai salum kata, nang hte sak hkrung nga ai.
Baren Numraw
-------------------------------------
LAGANG:- Anhte gaw aten ladaw hta hkan nna Hugawng pa layang bumlang hkaraw kaw myin wa ai namsi namsaw di sha let anhte a prat hpe myit dik ngwi pyaw ai hte nga pra wa saga ai. Raitimung nam maling ni hpe Myen ni wa kran shatsai gashun la kau ya ai kaw nna anhte a mungkan gaw grai gyip mat sai.
Hpamajaw kun?
PRANGTAI:- Myenmung shanglawt lu wa ai shani kaw nna bum nga masha myu bawsang yawng a amying shingteng hpe shamyit kau nna mungmasha yawng hpe aten kadun laman myen amyu shatai la lu hkra ladat myu hkum sumhpa lang nna shakut wa masai hpe jawm chye nga ga ai. Dai zawn re ai masing gaw na chying n tara ai majaw Karai Kasang nan n ra sharawng ai rai nna, dai ni du hkra raitim n mai awngdang wa ma ai. Shing rai tengman ai lam yan kaw n hkawm dingsa gaw galoi mung awngdang wa na n re. Yu mu, dai ni na ten hta maga mi de gaw simsa lam ndau tawn nhtawm, rawt malan hpung nkau hpe shakam tawn lu sai rai nna, shawng de n du yu ai ginra hkan chyam hkra shanhte a hpyen hpung ni hpe apyaw sha lai hkawm shangun lu sai majaw, lu sha, laknak machyu pala ni ra n rawng hkra rawtmalan ginra shagu kaw jin jin hkyen tawn nga masai. Shing rai gap hkat jahkring ai, ngu ai lachyum gaw hpang jahtum yawng hpe zing la na majan kaba a matu hkyen lajang ai mahtang madung rai malu ai.
PYILAN:- Salang Prangtai a ningmu gaw, she teng nga ai. Rawtmalan hpung ni gaw 2011 February shata hta UNFC hpe hpaw shabawn dat ai a ntsa e myen asuya gaw grai tsang ai lam nga wa ai majaw shawng nnan kaw nna htaphtuk ai ladat hte UNFC hpe shalen la ai kaw rawtmalan hpung nkau hpe zinlum la lu manu ai. Maigan grup yin kaw chyam bra nga ai 8888 a hpung shang nkau gaw maigan hkan na machye machyang amyu myu hkaja la nna hpaji ninghkring hku Myenmung de bai du shang wa masai. Dai zawn re ai masha nkau hpe myen asuya gaw aten dep akyu jashawn nna gawai ai ladat hte UNFC hpe jahten sharun nga masai. Ndai hpaji ninghkring ni gaw myen asuya mung n rai, hpyen du ni mung n rai, democracy hpe ra sharawng ai ni hku nna jawm mu ma ai majaw myit hpraw san ai UNFC hpung shang nkau hpe hkalem la lu magang sai lam na chye lu ai. Madung gaw hpaji ninghkring ni law malawng gaw mungmasha ni lu ging ai ahkaw ahkang lam hta myit maju jung na malai, tinggyeng a matu ja gumhpraw lu wa na hpe madung tawn ai ni rai ma ai. Kaja sha nga yang UNFC mung shinggan de na htaphtuk ai hpaji ninghkring ni hpe asung jashawn ma ai rai yang, lapu shada a lagaw hpe mu hkat shangun ai marang e, tai wa a man kaw kataw wa hkyen ai kaw na sharai la lu na ma ai ngu maram ya ai.
LAGANG:- Myen asuya gaw WP myusha ni hpe kade roi rip nat sat, mya lu mya sha, dusat dumyeng ni majoi gap sat sha kau ya ai, dam lada ai lamu ga, yi sun hkauna ni gashun la kau ya ai hpe bai lu la na matu gaw, majan gasat dang la ai ladat hte sha shabai la lu na ma ai. WP myusha ni gaw prat chyanat hta na chying magrau grang ai hte mungkan majan langai hte lahkawng kaw shang gasat wa masai raitimung mying danhkung ai kaw tang rai n du yu ma ai. Dai ni na majan hta gaw Yehowa nan shang lawm nga ai rai nna, Myen asuya n tara ai lam mungkan ting kaw nsen kaba hte garu wa masai. Raitimung, hpa majaw masha nkau gaw Myen asuya hkalem nga ai hpe naw kam ya nga ma ai kun?
PRANGTAI:- Salang Lagang san ai hte seng nna mahtai tam ga nga yang, myi hte mu lu ai hpe madung tawn na malai, masha ni a myit kata kaw mayun jahtuk nga ai hpe mahtang madung tawn nna sung sung myit yu ai shaloi mahtai pru wa mai ai. Ga shadawn; ndai laman Myen asuya kaw nna mungkan de ndau shabra nga ai hta, "Anhte gaw KIO hpe shang gasat ai lam n galaw ga ai. KIO mahtang anhte hpe gasat wa ai majaw tinang a hkum hpe makawp maga ai hku nna hkap gasat ai sha re. Mare masha ni kaw na arung arai ni gashun la ai lam, roi rip ai lam, mare ni hpe wan hkan nat ai lam ni n galaw yu ga ai. Hpyenla ni hkan shadik shatup ra ai ritkawp tara hte maren, mare masha ni hpe makawp maga ra ai hpe hkan shadik shatup sa wa nga ga ai. KIO hpe helicopter, nbungli, myawk kaba ni hte n gap ga ai. Hpyen hpung ni hpe lu sha hkan htaw sa ai kaw kalang marang helicopter lang ga ai. Anhte kaw chemical laknak n lu ga ai majaw KIO hpe gasat ai kaw chemical laknak galoi mung n lang yu ga ai. Anhte gaw simsa lam grai ra sharawng ga ai majaw KIO hte simsa lam hkrum bawng na matu ra sharawng nga ga ai, nga nna dingyang ndau wa masai. Dai hpe mungkan masha ni kam ya na shadu ai i? Tsep kawp n kam ya ma ai.
Maga mi hku yu ga nga yang, dai ni na ten hta Myenmung gaw mungkan ting kaw super power lu ai mungdan ni a lapran kaw ahkyak dik ai mungdan rai nga ai hpe Myen asuya nan hkrak sha chye da nga ma ai. Miwa, USA, EU, UN, ASEAN, India, Australia, Japan ni a lapran kaw langai hpra a ntsa e, n bung ai ladat lang nna jahtuk ganawn sa wa nga ai hpe dai mungdan ni jawm mu chye nga ninglen, manya masu su nna nga kaba kapung sha mayu ai hkrai rai nga ma ai majaw maga mi de UNFC a ntsa e mung myit shang sha ai lam nga wa masai. Ndai zawn re hkinjang kaw teng man ai UNFC a manu hpe shadan shadawng la ra masai. Miwa gaw 1989 ning kaw nna Myenmung hte ganawn sa wa ai kaw bum nga masha ni hpe yu tawt kau ai ladat lang wa ai majaw dai ni na ten hta sum kaba lam byin pru wa sai. Dai ningmu hpe sharai la nna UNFC hpe gara hku manu tawn ai hte sum mat sai hpe gara hku bai lu wa mai na lam asan sha sanglang dan lu ai marang e, UNFC a manu gaw Myenmung kaw ahkyak htum ai madang kaw du wa mai ai. Dai hte maren kaga mungdan kaba ni mung hkan kam wa hkra kam ging ai hpaji ninghkring ni hku nna sanglang dan ai hte Myenmung a mungmasa kaw UNFC n shang lawm n mai ai hkrang hpe jawm mu wa na ma ai. Rawt jat nga sai mungdan a ningbaw ningla ni gaw ram ai masha ni hpe machyu chye ma ai majaw shanhte a mungdan gaw rawt jat sai hta grau rawt jat ai lam lu wa ma ai. Dai hte maren UNFC mung ram ai hpaji ninghkring ni hpe lang ai marang e, shadawn shadang n nga, rawt jat ai lam lu wa na ma ai.
Lai wa sai shata 20 laman Myen asuya gaw KIO hpe gasat ai kasi gara kaw na yu la ma ta? Sri-lanka asuya gaw Tamil rawt malan hpung hpe shamyit kau lu ai hte Than Shwe nan Sri-lanka de sa nna hkaja la lu ai gaw, Tamil hpung kaw masha hpan amyu myu gayun shang shangun nna kayau gaya nga shangun ai hte kata na shiga shang la ai, ground force, helicopter, jet nbungli gara hku lang ai, mungmasha ni hpe gara hku shamyit ai, gap hkat jahkring lam woi bawng masu nna hkyen lajang ai lam tsang hte tsang gara hku galaw la ai lam ni rai nga ai. Dai hte maren Thein Sein gaw New York de sa nna American ni a democracy lam sa hkaja la nna Myenmung de bai wa ai shaloi ginra kaw madung tawn ai democracy lam wa shachyen ya nga sai. Raitim anhte ra sharawng ai gaw myusha ni kaw madung tawn ai democracy lam yan she rai nga ai. Thein Sein shadut nga ai gaw 2008 constitution lang nna mungmasa lam hpe parliament kaw hkrum bawng na matu rai nga ai. Bum nga masha ni gaw 2008 tara hpe n hkap la lu ai zawn, parliament amat ni n re majaw parliament kaw shang bawng na matu mung n ra sharawng ma ai.
PYILAN:- Salang Prangtai maram dan ai mungmasa hte hpyen masa lam hpe ginchyum dat ga nga yang, mungkan hpe yu tawt kau nna galaw sa wa ai Myen asuya a ladat gaw hpang jahtum shi a sumri hte shi nan gyit la ai kaw ginchyum dat wa na masa nga ai. UNFC gaw dam lada ai myit hte mungdan ting rap ra ai ahkaw ahkang a npu kaw ngwi pyaw simsa ai mungdan gaw-de nna mungkan kaw arawng sadang mi anga rai jawm nga pra sa wa na matu yaw shada sa wa nga ma ai, ngu nna hkam la ai hpe sanglang dat ai law.
Puk Dun
BY: JPKS